
Quod omDes fere Romanorum comoediae palliatae poetas 
facere videmus ut non solum repetant argumenta a Graecis 
fabularum scriptoribus, sed etiam totas recentioris quae dici- 
tur comoediae fabulas ne uno quidem mutato versu convertant, 
ut ardentes iuvenea raptasque in amorem pupllas elusosque se^ 
nes agilesque per omnia servos etiam Graecorum habitu atque 
veste, toga posita, sumpto pallio ibduant, solam linguam a 
suis petant, ab eo more ne Terentium quidem cum Plauto de 
primo loco contendentem discessisse satis notum est. Neaue 
noc ei vitio datum est; namque inveniri argumentum fabulae 
veteres non tanti aestimabant quanti bene describi atque ez- 
poni argumentum neque unde esset petitum neque cuius esset 
generis quidquam curantes. Qua de re omnium quae nobis 
relictae sunt fabularum semper fere eadem inter se sunt ar- 
gumenta. Neque Terentius petiisse a Graecis se argumenta 
neqiie Menandri fabulas transtulisse negat: In Andriae, Eu- 
nuchi, Heautontimorumeni, Adelphon prologis, ex quibusnam 
fabulis Graecis sua petierit, prae se fert. 

Quae quum ita essent, fieri potuit, ut summa Terentio in 
comoediis scribeudis a veteribus tributa sit laus nec non iam 
populo spectanti fabulas praeter Hecyram omnes valde proba- 
verit 1). Maxime laudaverunt artem eius in dicendo cum nullo 
modo effusam omnique humili et sordida dicendi ratione ca- 
rentem tum eleganti sermoni simillimam ^). Quamquam eo 
ipso eius puri sermonis studio factum est, ut desideraretur in 
eo virtus comica atque fortis illa, quae comoediarum scripto- 
ribus opus est, et in dicendo et in agendo vis iustoque iure 
eum Plautus facilitate et mobilitate eorum qui agunt salibus- 



1) C. Sueton. Tranqmlli rell. ed. Roth p. 292. 

2) Cic ad. Attic. VII, 3, 10; de amic. 24,80. Quinct. X 1, 99. Varro 
ap. Gell. VII, 14, 6. Velleius I, 17, 1. 



que breviter et commode dictis superare iudicatur i). At haec 
quae attulimus vitia si oraitt^is, morcs, indoles, vitam eorem 
qui agunt optime descripsit animique perturbationes et afifecta- 
tiones quum praecise acriterque tum recte et quasi res vera 
sit depinxit ^). 

Neque vero defuerunt qui eum minimi aestimarent : Vol- 
catius Sedigitus ') non solum Naevio et Plauto et Caecilio, 
sed Licinio quoque et Atilio eum postponit; Servius ad Verg. 
Aen. 1, 410 adnotat: Sdendum tamen est, Terentium propter 
solam (scl. dicendi) proprietatem omnibus comids esse praepo- 
situm, quibus est, quantum ad cetera spectat, in/erior, Atque 
iam ea ipsius aetate accusabant inimici, non ipsum scribere 
comoedias suas sed amicos nobiles; certe eum eorum in scri- 
bendo auxilio uti ^). Maxime accusabant eum quod contami- 
nanet comoedias Graecas, i. e. plures poetarum Graecorum fa- 
bulas in unam contraheret. Luscius enini obtrectatorum dux 
Qraecorum fabulas tam diligenter vertit, ut ne pedem quidem 
ab iis auderet discedere^), et id vitio vertit Terentio quod 
non integras redderet fabulas Graecas sed contaminando cor- 
rumperet. Quod cur fecerit, facile intellegitur. Gum argu- 
menta, quae Menandri fabulis inerant, sublatis dictis et f^" 
cetiis ad Graecorum vivendi rationem pertinentibus^ nimis bre- 
via et inania viderentur esse, huic vitio ita mederi conatus 
est, ut complures fabulas eiusdem fere argumenti imitandas 
sibi eligeret atque ab altera fabula fundamentis suae ipsiua 
comoediae petitis, ex altera una alterave persona translata 
agentium scenarumque numerum augeret, difficilius suae fa- 
bulae argumentum et actionem efficeret, spectantium exspecta- 
tionem admirationemque commoveret atque sustineret ^;. Ipse 



1) testantur Gio. in Lim. (Sueton. rell. p. 294), itemqae 0. Gaesar 
(eod. loc). 

2) Varro apud Non. p. 874, 7 et ap. Ghar. II, p. 147, 27 (ed. Keil); 
Horat. epist. II, 1, 57 ss.; Ekianth. de tragoed. et comoed. p. 14, 26 
(ed. Elotz). 

3| Sueton. p. 294, Gell. noctt. XV, 24. 

*) Neque Terentius hoc factum esse negat. Honori sibi vertit, ipsi 
populo rem diiudicandam relinquit Heaut. prol. 22—27, Adelph. prol. 
15—21. Quantum veri huic crimini insit, exquirere vel disceptare non 
licet, qnoniam neque Scipionis aut Laelii sermonis quidquam ad nos per- 
venit neqne si quid esset servatum haec oratio soluta recte cum poesi 
compararetur. 

5) Eun. prol. 7 e. q. b. 

^) Euanth. de trag. et com. 15, 11: Illud etiam inter cetera eius 
laude dignum videtur qnod locupletiora argumenta ex duplicibus uego- 
tiis delegerit ad scribendum. 



contamiDasse se affert in fabularum prologis beneque fecisse 
defendit. 

Quaeritur iam quae sit contaminandi ratio utrumque Me- 
nandri yestigia tantum eum pressisse an suum ipsius interdum 
iudicium ingeuiumque secutum esse putes: Scnpserunt de hac 
re (ut duos tantum gravissimos afferam) Grauertus in Ana- 
lectis historicis et philologicis et Guilelmus Ihne (dissertatio 
Bonnensis a. 1843), sed longe distant eorum sententiae. 



A n d r i a. 



Ipse Terentius in Andriae prologo, qualis Meuandri fabu- 
lae, ex quibus suam composuit, fuerint argumenti, satis de- 
clarat cum dicit, Andriam et Perinthiam non ita dissimili esse 
argumento, sed tamen dissimili oratione factas esse ac stilo;^ 
gui utramvis recte norit, eum ambas nosse. Atque recte mihi 
Grauertus *) aflFerre videtur argumentum duarum illarum fa- 
bularum Graecarum et totum et singularum scenarum similli- 
mum fuisse. Neque vero id mihi probari potest, quod p. 174 
exponit: Terem hat nun also hier nicht, toie bei ienen andern 
comoedien (scl, Eun, et Adelph.) eine episode aus einem zweiien 
drama eingeschaltet , deren personen mit denen seines haupt- 
sdchlichen originah dhnlichkeit hatten^ sondern aus einem 
zweiten .... ahnlichen drama . . . entlehnt, was sich einweben 
liess, Versus igitur prologi 13. et 14. eo pertinere vult Grau- 
ertus ut sententias quasdam et figuras orationis (id quod Teren- 
tius appellat oratiouem et stilur^ vel locos quosdam paucorum 
versuum finibus circumscriptos Terentius ex Perinthia trans- 
tulerit in Andriam Latinam. Equidem censeo complures adeo 
scenas eum transtulisse aut totas aut aliquam earum partem, 
quodque ea re efficitur, aliquid certe interfuisse inter duarum 
fabularum argumentum. Hoc nullo modo repugnare puto illi: 
Non %ta sunt dissimili argumento, qiio quod nos vertimus Sie 
stimmen fast genau Uberein. Atque id quidem his verbis confir- 
matur, nihil de summa Andriae argumenti mutatum esse in 
Perinthia; tale enim est Andriae argumentum, ut nihil nisi 
grave quidquam mutari posse mihi videatur. 



1) analectt. p. 192. 



Sed de ipsius argumenti ratione videamus infra; perlustre- 
mus iam testimonia. Nihil gravius mutatum affirmatur teste 
Donato ad prologi v. 10. adnotante : Prima scena Perinthiae 
paene isdem verbis quibus Andria {corr. Andriae) scripta e$t, 
Quae scena cum res antea gestas et ad intellegendas ipsius 
fabulae rationes necessarias continere soleat, si inter Andriae 
et Perinthiae argumentum gravius quidquam interfuisset , ne 
huic primae quidem scenae eadem quae Andriae inesse po- 
tuisse apparet; addita re levi quadam ne eam quidem mutari 
opus fuit. Ceterum Andriae Latinae primam scenam ez Pe- 
rinthia transtulisse Terentium affert Donatus ad v. 13. adno- 
tans: Conecius sibi est Terentius primam scenam de Perinthia 
esse translatam ; ubi senez ita cum uxore loquitur ut apud 7>- 
rentium cum liberto ; at in Andria Menandri solus senex est, 
Quod scholion ut non sententiis, sed dicendi forma Andriae 
et Perinthiae primam scenam inter se discrepuisse demonstrat, 
ita gravem inter viros doctos dissensionem commovit. Ihnius 
potuisse primam scenam Perinthiae paene iisdem verbis scri- 
ptam esse quibus Andriae negat, quoniam in hac solus senex^, 
m illa senex cum uxore loquatur. Hoc Grauertus ita expedire 
conatus est, ut non totam scenam primam a Donato dici paene 
iisdem verbis scriptam esse in utraque fabula, sed partem eius 
principalem, senis de Pamphilae vivendi ratione narrationem, 
summam igitur totlus rei eandem esse dicat. Quod omnino 
non probat Ihne, Donatum diligentem illum scholiastam qui 
tam anxia cura pauUo post 11 et 20 versus numeret, tam 
incerte dicturura non fuisse et, si scholiasta Perinthiae primam 
scenam diligenter perlegisset, visurum eum ratus non potuisse 
in Perinthia senem ita cum uxore loqui, ut apud Terentium 
Gum liberto; nam colloqium usque ad v. 20. nonnisi domini 
libertique esse posse, cetera autem quae Sosia inter senis nar- 
rationem interponat perpauca esse et ita comparata, ut etsi 
non abhorreant a mulieris oratione tamen multo melius in 
servum conveniant. Sed aut Grauertum recte explicare aut 
id considerari voluerim, non adnotare Donatum sed magi- 
strum quendam scribere non tam accurate considerantem ; 
certe quod ad v. 10. adnotatur non ab eodem scriptum esse^ 
a quo ad v. 13. adnotatur. Alterum quod profert Ihne, 
ineptum esse senem ita cum nxore loqui ut apud Terentium 
cum liberto, hoc recte eum intellexisse negaverim. lia non 
eo sensu positum, ut sit In derselben weise, genau so, neque 
ad rationem modumve loquendi videtur pertinere, sed sensum 
esse puto eum, senem non solum locutum, sed collocutum esse 
cum aliquo homine, et collocutum, ut apud Terentium cum 

servo ita in Perinthia cum uxore. Verba 4ta, ut^ non tam 
'cum uxore' et ^cum liberte' opponunt, quam in utraque fa^ 
bula collocutum, non solum locutum esse (id quod in Andria 
Menandri facit) senem efficiunt. 

Sed hoc accasione data. Haec igitur prima scena, cum 
eadem in Perinthia quae in Andria sit, facile perspici puto 
de summa argumenti nihil in Perinthia a Menandro mutatum 
0880. Idem hoc quadrat ad id quod addit Donatus ad prol. 
T. 10. Ceiera dissimilia sunt praeier duos locos, alierum ad 
versus 11, alierum ad 20, qui in utraque fabtda positi sunt, 
Mutato enim argumento ut ipsa verba in Perinthia servarentur 
aptumque locum invenirent vix fieri potuit. Ut hoc afferam, 
Donati testimonium ad Menandri fabulas Andriam et Perin- 
thiam pertinet. 

lam quod argumentum sit fabulae Terentianae quum a 
Grauerto optime expositum sit, hoc loco omittendum videtur. 
Arctissime quae Orauertus enarravit inter se cohaerere apparet 
neque fieri posse puto, ut aliqua earum rerum omnium parte 
relicta fabula satis in se nodorum habeat. Argumenti igitur 
cum nihil omitti possit nisi omnem totius fabulae nexum re- 
solvi velis, non licet putari Menandrum in scribenda Andria 
fabula quidquam omisisse aut neglexisse eorum quae Grauer- 
tus attulit, neque in Perinthia aliquam rem omisisse aut mu- 
tasse alio dolo quodam eius quem Davus excogitat loco inter- 
posito. Aliquid tamen interfuisse inter argumenta, quod inest 
in prologo ^Non ita dissimili argumento^ demonstrat, sed leve 
illud quidem. lam, quid aliud factum putes, quam ut leve ad- 
ditamentum in facienda Perinthia appositum sit quo tamen 
argumentum et fallaciae, quibus solis continetur fabula, nullo 
modo mutarentur- Atque recte iudicasse mihi videtur Ihne, 
primo loco a Menandro Andriam factam esse, deinde nova 
orationis forma indutam paucisque scenis auctam (quibus pro 
uno amore duos inferret), reliquum non mutatum argumentum. 
Atque eas scenas Terentius in Andriam suam transtulit e Pe- 
rinthia. 

Accedunt ad id quod supra commemoravimus argumentum 
paucae scenae ad ipsius nexum nil pertinentes, quibus Gha- 
rinus adolescens et Byrrhia servus in scenam prodeuut. Cha- 
rinus cum audiverit quam amat fore ut eodem die Pamphilo 
uxor detur, valde lamentatur, deinde a Pamphilo petit ut 
auxilium sibi ferat Chremetisque filiam sibi permittat (II, 1). 
Insequenti scena nil omnino dicit nisi forte Audin iu ittum, 
rem ienes, recie dicis, denique servatum se esse Davi auxilio, 
atque adeo satis stupidum se praebet bominem. Byrrhia (II, 5) 

nil agens sed populum tanturo allocutus denunciat missum se 
qui Pamphilum observet. Iterum progressus in scenam Cha- 
rinus (IV, 1 et 2) accusat homines omnes esse perfidos Pam- 
philumque contumcliis persequitur, quod Chremetis filiam 
ducturum se non esse pollicitus tum tamen ducat; nihil aliud 
deinde agit, quam ut sententias quasdam ad ea quae usque 
eo gesta sunt pertinentes referat; denique ad lamentationes 
revertitur. Postquam deinde nodis solutis non interfuit, rever- 
sus V, 5 nulla re neque acta neque dicta, V, 6, postquam 
quid rei esset audivit, petit a Pamphilo ut secundis rebus se 
respiciat. Ceterum nihil de eo; non respondet Pamphilus utrum 
preci eius morem gesturus sit necne. Omnes bas et scenas et 
verba ad ipsum fabulae argumentum nil omnino pertinere ap- 
paret; maximam partem verba sunt vulgaria, quae eo consiho 
facta videntur ut paullo longiorem poeta efficiat fabulam. 
Se^naruro IV, 1 et 2 maiorem partem plane omitti licebat; 
quae iis insunt dici apparet ut conteratur temporis spatium, 
per quod Davus novos dolos excogitet. Quamquam conceden- 
dum est, Charini et Pamphili colloquio immixto non tam su- 
bita neque ulla adhibita cogitatione exstare Davi consilia. 

Has igitur scenas partim cum Andriae scenis coniungen- 
das (namque IV, 1 et 2 partem ne in Andria quidem Menan- 
dri defuisse existimaverim), cum iterum vellet eandem fabulam 
in scena pro nova committere, addidisse Menandrum Andriae 
suae eique novae fabulae Perinthiae nomen indidisse puto. 
Quae cum ad arguroentum ipsum nihil valeant, recte dicas, 
non ita dissimili esse argumento has duas fabulas. 

Multum poetae profuisse puto has paucas scenas additas; 
duos enim pro uno spectantibus cum praebuisset amores du- 
plicesque dolorum eventus, studium ei spectantium auctum 
esse non negarim. Quamquam mihi quidem quae his scenis 
Charini et Byrrhiae insunt satis levia et mediocria personae- 
que ipsae satis lentae taediique plenae videntur esse; Charini 
imprimis persona miserrima et flebiUssima est. Has igitur 
scenas Terentius e Perinthia transtulit. Namque cum aliquid 
certe e Perinthia ipse se transtulisse confiteatur, neque autem 
inter Andriam et Perinthiam aliud quidquam intersit, quid 
restat quam ut has additas scenas eum e Perinthia sump- 
sisse putemus. Sunt act. II, 1; II, 2; II, 5; IV, 1; IV, 2; 
V, 5 et 6. 

Neque huic sententiae obstant quae a veteribus auctoribus 
Perinthiae eas reliquias esse affirmantibus tradita sunt. Nam 
cum Andria et Perinthia eiusdem sint argumenti et senten- 
tiarum, quis fieri potuisse neget, ut et verba et sententiae 

Andriae eadem inveniantur in Perinthia quisque hoc vitio ver- 
tat Menandro. Quid quod Donatus affert (id quod iam supra 
commemoravimus) duos locos alterum ad versus 11 alterum 
ad 20 in utraque fabula positos esse? Atque ita versatum 
esse Terentium in imitando Menandrum puto, ut non sumptis 
eius fabulis ad verbum converteret quod legisset, sed cum 
stndiose atque compluries eas perlegisset satisque memoria t.e- 
neret et argumenta et dicta, ad scribendum se coutulisse 
electis iis quae praestare viderentur. Ex Andria igitur fun- 
damento petito, paucis quas attuli Perinthiae scenis additis, 
cum Perinthiae oratio minus ei placeret quam Andriae i), An- 
driae orationem imitatus est; attamen cum in mentem ei 
venissent Perinthiae versus praestantes, eos scripsit. Non igi- 
tur mirari licet si eadem verba vel eaedem sententiae quas 
quia ad scenas ex Andria sumptas pertinent, in Menandri 
Andria positas putaveris, in Perinthia scriptae fuisse comme- 
morantur. Neque cum in eiusdem argumenti fabulis permul- 
tos locos ita comparatos esse necesse sit ut in utraque tuo 
iure ponas, Andriae I.atinae scenam quandam ex Perinthia 
translatam esse eo demonstrari licet quod fragmentum Perin- 
thiae nomine traditum in ea scena poni potest ad earoque 
quadrat. Quae Perinthiae afferuntur fragmenta pertinent 2) 
alterum ad I, 1, tertium ad III, 4, 21 (Grauertus vult ad I, 
5 vel III, 5); quartum et septimum ad V, 4; quintum ad 
I, 4; sextum ad II, 2, 32. Sed vide, num has Terentii scenas 
ex Perinthia translatas iudices; nam cum ad eas quas enu- 
meravi scenas Andriae quoque Menandreae fragmenta perti- 
neant^), eodem tuo iure ex Andria Menandrea repetitas eas 
statuas: Quamobrem non recte facere puto Grauertum effi- 
cientem • eas scenas ad quas Perinthiae fragmenta pertineant 
Menandri Perinthiae tribuendas esse. 

Sed quonimus Charini et Byrrhiae personas ex Perinthia 
in Andriam suam Terentiura transtulisse putemus obstare vi- 
dentur scholia atque testimonia Donati nomine addita. Ac 
primum quidem ad II, 1 adnotatnr : In hoc colloquio altera pars 

^ 1) facilius enim, nisi praestitisset Andriae oratio, et orationem et 
argumenta a Perinthia repetisset. 

2) Grauert. p. 189; Benfey transl. Germ. 

3) Andriae fragmentorum , quae sunt apud Meineke, com. Graec. 
IV, 83 e. q. s. octavum rl d^ij ttot' axovaoiy pertinet ad III, 4, 13 quid- 
nam audio?, fragmentum nonnm ivd-ivd* dnoifvywv ovx av anoXoCfjtriv 
noii ad III, 5, 6, quo loco est : Posthac incolumem sat scio fore me nunc 
8% hoc devito malum ; quorum verborum sensum esse Donatus alTert : Tam 
difficile eat hinc evadere ut qui hinc evaserit videatur immortalis futurm ; 
duodecimum ovrog avrog iariv. ad V, 4, 10 sic Crito hic est. 

osiendiUw fabulae, si qmdem Andria ex duorum adolesoentium 
pavoribus gaudiieque componitur, cum fere solam Hecyram 7V- 
rentius ex unius comoedia adolescentie effecerit. Ab alio deinde 
additur: Hae personaa Tereniius addtdit fabulae^ nam non 
sunt apud Menandrum , ne TQayixdrsQOv fieret Philumenam 
spretam relinquere sine sponso Pamphilo aliam ducente, Ad 
V, 5 : Haec scena alterum generum Chremeti comparaty ne aut 
Charinus tristis recedat aut non provisum tideretur Philume- 
nae. Aliusque addidit: Hoc colloquium per compendium fa- 
bulae inducitur ut una narratione ettam negotium Charini trans* 
igi possit, Donati seDtentiam secutus luaximeque nisus ver- 
bis quae sunt: Has personas Terentius addidii fabulae , nam 
non sunt apud Menandrum , Grauertus omnes quae ad Gha- 
rinum et Byrrhiam pertinent fabulae partes non ex Menandro 
delatas sed ab ipso Terentio inventas vult. Sed ipsius verbis 
refutari mihi videtur eius sententia, p. enim 187, cum ex An- 
dria summa argumenti a Terentio petita sit, quae ad Andriam 
a Donato solo Menandri nomine fabulae ex qua petita sint 
nomine non addito aiferantur fragmenta, ea ad Menandri An* 
driam referenda esse demonstrat; ex aliis si attulerit Donatus 
fragmenta comoediis, earum afferenda fuisse nomina, id quod 
fecerit ad Andriae prol. 10. Perinthiae nomine et ad V, 5, S, 
Eunuchi nomine addita. Doctissimos viros Glericum, Qentle- 
ium, Meinekium, alios allata a Donato ad Andriam fragmenta 
ad Andriam Menandri referre rectissime non dubitasse adno- 
tat. At cur iam hoc: Nam non sunt apud Menandrum ita 
explioare dubitamus ut sit: Nam non sunt apud Andriam 
Menandri ? Atque quae antea scripta sunt : Has personas 
Tereniius addidit fabulae, Ihne omnino Donati esse negat, sed 
nugatori cuidam tribuit, qui de Charino et Byrrhia Terentio 
adiudioandis dicendum sibi putaret, atque hanc sententiam ita 
probare studet ut quae afferantur Donati nomine ad And. prol. 
10. et 13. prorsus inepta et inania, neque hausta ex probis 
auctoribus sed ad acuendum ingenium et sagacitatem discipu- 
lorum a magistro quodam inventa demonstret, ob eamque rem 
ne illud quidem: Has personas Terentius addidit fabulae ve- 
teris auctoris aut verum putet. Atque rectissime mihi videtur 
disputasse v^rba: Ne TQayixwreQOv fierei ss, nihil omnino va- 
lere atque nugatoris esse cuiusdam, qui excusandum sibi pu- 
taret Terentium propter additam tristissimam Gharini perso- 
uam. Ab eodem nugatore eodemque consilio scriptum esse 
puto quod adnotatur ad V, 5: Haec scena alierum generum 
ss, Sed paullo audacius id mihi effecisse videtur, ob eam 
quam commemoravimus causam ne ea quidem: 'Haspersonas 

Terentius addidit fahuUie^ vera esse neque quidquam valere. 
Atque ipse banc audaciam videtur intellexisse; confirmare enim 
eam studet aliis additis argumentis ex Terentii fabulas scri- 
bendi ratione desumptis. Luscium diligentissime Graecas fa- 
fulas vertentem non tulisse putat tantam licentiam quantam 
additis de suo duabus personis Terentius sibi indulserit: veri- 
simile esse negat, Terentium in prima quam scripsit fabula 
solaque in ea de suo addidisse duas personas qui in reliqius 
fabulis quum exercitatior et audacior esset numquam boc sibi 
assumpserit Et recte de hac fabula (de Eunucho videamus 
infra) hoc mihi videtur iudicasse. Quamquam enim ei oppo- 
nas, eam ipsam ob rem, quod prima erat fabula, Terentium 
non iam peritum, Luscium hoc sibi crimini versurum, de suo 
addidisse personas verisimile esse, tamen hoc a Terentio non 
factum esse sequitur ex eo quod a Luscio ob id commissum 
numquam postea vituperatur; neque enim eius modi crimen 
a Terentio in prologis defenditur. 

Sed etiamsi a vetere scholiasta scripta esse haec ^Has 
personas Terentius ss/ concedas, id taroen ea valere puto ut 
sit HoB personas ex Perinthia Terentius addidit fabulae, Ac 
primum quidam ^fabulae' hoc loco non ad Terentii, sed ad 
Menandri Andriam pertinere putaverim ; atque eodem iure hoc 
fieri licere videtur quo fragmenta solo Menandri nomine allata 
ad Andriam Menandri pertinent. Atque quid sibi velint quae 
sequuntur: Nam non $unt apud Menandrum (id est in An- 
dria Menandri), nisi oppositum putes, esse eas in Perinthia? 
Gum non ipsis verbis addatur eas ne in Perinthia quidem 
esse 1) licere opinor ita explicari, ut ex Perintbia addidisse 
Terentium putemus. lam si id valere velis haec verba, de 
suo addidisse Terentium personas, hoc ^de suo^ scholiastam 
additurum fuisse et certe addendum ei fuisse putaverim. 
Scholio denique ad V, 6, 18 insunt haec: Quia et audacter 
et artificiose binos amores duorum adolescentium et hinas nup^ 
tias in una fabula machinatus est, et id extra praescriptum 
Menandri cuius comoediam transferebat ss, Quod scholion 
quamquam non sine mendis traditum est, id tamen his ver- 
bi& intellegi apparet, ut sit , binas nuptias eum in una fabula 
machinari, neque hanc duplicem actionem totam in scena 
egisse, sed aliud in proscenio aliud post scenam retulisse; 
fecisse hoc extra praescriptum Menandri, cuius comoediam 
transferebat. Excusatur deinde quod mutiavit Menandrum ab 



1) qaod addendum fuerat in tanta re; agitar enim utrum ipse fe- 
cerit argumenta Terentius an ex Graecis transtulerit tantum. 

eodem scboliasta qui ea quae supra commemoravimus *iie vQa^ 
yixojTeQOv tiereV conscripsit. Circumcidit igitur et contraxit 
duos amores qui ultimis Menandreae fabulae scenis ageban- 
tur, ne iusto lon^ior fieret fabula vel in eandem (legas eadem) 
propter rerum similitudinem cogerentur (addas nuptiae). Fe- 
cisse eum hoc iam antea afferunt scholia addita ad V, 5 et 
V, 6, 8 et V, 6, 11. Timuisse enim videtur ne taedio essent 
spectantibus nimis longae collocutiones similesque actiones. 

Duos igitur quos Oonatus adnotat amores Cbarini et Pamphili 
Menander in Perinthia usque ad finem duxisse ipsasque nup- 
tias in scena retuHsse putandus est; Terentius ut taedium vi- 
taret alterum neglexit. Ad quam sententiam confirmandam 
pertinere puto alterum illum qui dicitur exitum. Cuius quae 
sit ratio paucis iam videamus. Scripsit de ea quaestioneGrau- 
ertus, Gujetum secutus, atque versus quos sensu carere dicit 
correxit. 

Additus est hic alter qui dicitur exitus in codicibus quin- 
que deterioribus, de quibus Umpfenbachius Terentii editionis 
pagina 84. agit. Lectionem eam, quam Altorfinus (nunc Erlan- 
gensis) exhibet, Doederlinus excudendam curavit atque partem 
versuum emendavit, alteram partem a metro et sententiis mi- 
sere laborantem fideliter descripsisse satis ratus ^). Adnotavit 
pauca iam Guyetus in editione Boecleri; scripsit de hoc exitu 
Fr. Uitschelius in Parergis Plautinis Terentianisque. In Bem- 
bino iisque codicibus Calliopii recensionem exbibentibus, quos 
secutus Umpfenbachius Terentii fabulas edidit, hi versus 17 
non inveniuntur; in Bembino scriptum est: w Plaudiie. Te- 
renti Andria finita; in ceteris codicibus similia sunt, addita 
in Victoriano verba 'Galliopius recensui'. Quinque illi in qui- 
bus alter exitus conscriptus est, siquidem Umpfenbachius recte 
textum reddidit in editione sua, eosdem quos Bembinus ex- 
hibent versus: 

V, 6, 13 Memini atque adeo longumst illum me exspectare 
dum exeat. 

14 sequere hac intus. apud Gljcerium nunc est. 

Verba quae sunt: Tu Daoe abi domtim num praebeant 
satis intellegi non potest ex Umpfenbachii scriptura, verba: 
Sed ecctm exit foras de suO addidisse videtur Umpfenbachius. 
Neque Doederlinus neque Guyetus commemorant, quomodo 
versus qui antecedunt in manuscriptis iis, quae alterum exi- 
tum praebent, scripti sint. 

Omisso deinde versu 15.: 



1) lectionem yariarum trias. Erlang. 1839. 

Propera, accer$e hinc qui auferant eam, quid stasf quid 
cessas? eo. 17 hos versus afferunt. Quo facto eodem modo 
quo Bembinus finem fabulae perhibent : 

Ne exspecteiis 88, *). 

£x quinque codicibus y (Marcianus saec. XII), d (Ambrosi- 
anus saec. XIV) £ (Ambrosianus A a. 1408 perfectus) recensionis 
Calliopii sunt; subscriptio enim Calliopiue recensui scenam 
praecedit in iis. Quamquam a ceteris, qui aut solam Calliopii 
recensionem aut mixtam eam cum Donati commento exhibent, 
discernendi sunt et certum codicum ordinem efficiunt. Cete* 
rum 2^ et d ex eodem manuscripto oriundos esse putaverim; 
in utroque enim ad finera fabulae scripti sunt versus, in y: 

Dulcia que docuit finctor ne respice v^rba 

Mulceat ut ^) dulcis mte escriptio heri : 
in d: 

Dulcia quae docuit fictor 1~. respice verba 

Mulceat ut dulcis mentem conscripcio heri. 

Duo alii illi codices Altorfinus et Ebnerianus utrum 
Bembino an Calliopii recensioni tribuendi sint an codicum 
ordini ceterum non noto, discerni non potest. E qui scripsit 
haec adnotat: Hanc scenam nusquam alibi vidi ptrquam 
(praeterquam) in codice Tereniii q' e (qui est) in catenis apud 
sem (seminarium) dominicum Bononiae. ubi ipa {ipsam, ipse?) 
repperi de littera admodum antiqua, superaddita tamen videbatur 
post perfectum opus sicut et hic. quae an fuerit Terentii rt- 
derunt alii. ego vero hic transcribendum duxi qi i {quia in) 
vetustissimo codice et antiqua valde litera scripta erat, 

Ceterum verba adeo corrupta atque obscura tradita sunt 
ut ne summis quidem maximeque yariis coniecturis mutatio- 
nibusque singula intellegantur; praesertim a versu 12. misere- 
a sententia maximeque a metro laborant versus. Westerhovius 
verba intricata et absurdia, immo barbara questus est, Rit- 
schelius permale Bothium et Grauertum versus emendasse iu- 
dicat ; procudisse inficetos versiculos et vel mediocri poeta in- 
dignos, a lingua et numeris et sententia vitiosos^). 

Quid insit scenae apparet. Inter Pan^hilum, Charinum, 
Chremetem, Davum id agitur, ut a Pamphilo Cbremes exoretur 
ut Philumenam filiam a Pampbilo spretam Charino amanti 



1) Neqae Ambrosianus neque Marcianus doos hos ultimos versas 
habere yidentor; Umpfenbachins enim adnotat, in Ambrosiano esse: 
Andria Jinxtf in Mardano Publii terencii a/ri pndria Jinit, 

2) legas fortasse at, 

3) parerga 587. 

despondeat. Chremes deinde Gharino filiam uxorem se datu- 
rum poUicetur. 

Hactenus de verbis versibusque. Disputaverunt viri doc- 
tissimi quo loco scena esset inserenda. Atque Donatus qui- 
dem 1) in suo exemplari hos versus 17 legisse videtur post 
verba, quae sunt ^Tu Dave abi domunC omissis fortasse his 
ipsis verbis. De iisdem versibus Eugraphius, quem 10. saeculo 
vixisse constat, haec adnotat ad v. 11. Age me in tuis secun- 
dis: Eyihortaiur Charinus Pamphilum ut auxilium sibi prae-' 
beaU ^ln secundis, inquily rebus iuis respice me\ habes in po- 
iestaie Chremetem^ omnia potesi facere iUe quae iu voles. Post 
hunc versus sequuniur continentes illam senteniiam quemadmo- 
dum itum est ad Chremetem, quemadmodum exoraius Charino 
promiserii Jlliam, Sed hos tollendos esse versus persuadei quod 
sequitur : ^Memini aique adeo longtan est exspectare dum 
exeaiJ* Si enim acia suni isia omnia in publico , quomodo 
dici poiesif maxime cum sequaiur: *Ne exspeciis, dum exeant 
huc: intus despondebiiur , inius iransigeiur y si quid esi quod 
resiat.* Ergo cum legerimus primum: *Tuus nunc Chremes^ 
facturum quae voles scio esse omnia\ continuo debemus subiun^ 
gere: ^Aique adeo longum illum exspeciare, dum huc exeai.* 
Ita enim integriias jit sensus sublaiis versibus qui inius gesta 
reimebant, Ex hisce verbis Grauertus sibi visus est hoc posse 
colligere, Eugraphium reperisse istos versus postll.: Age me 
in tuis secundis respice, Ipse Grauertus collacotos fuisse eos 
post versum 12. et omissos fuisse reliquos Bembini versus 5 
putat; num illa: Tu Dave abi domum, propera, accerse, hinc 
qui auferani eam , quid stas , quid ceasas, eo. servata fuisse 
velit, satis non intellegitur. Contra Gmuertum satis copiose 
Ritschelius errasse Donatum, Eugraphium reperisse hos versus 
inter 12. et 13. disputat, at ipsius Grauerti sententiam laudat; 
sed ita rem instruit, ut ab eo versu, qui est Te exspeciabam 
e.q.s., nova scena ordiatur, ob eamque rem aliquid adiectum 
oportere putet post Charini verba Faciurum quae voles scio 
esse omnia et excidisse aliquos versiculos coniciat hosque ver- 
sus suppleat, deletis vel mutatis, quae in Bembino sunt, tali 
modo 2). 

Tuus esi nunc Chremes: faciurum quae voles scio esse 
omnia. 

Memini atque adeo ui volui commodum huc senex exit foras: 

Secede illuc aliquaniisper. Dave, sequere me hac, sequor. 

1) versus ei notos esse demonstrant quae ad Y, 6, 14 adnotat. 

2) parerga 598. 



16 

Act. V, scen. 7. 

Te exspectabam e. q. s. 

Post yersum deinde: Uxorem et doiis sex talenta spondeo 
addi yult: Agaiur inius «t quid esi quod resiai. o), Plaudiie. 

Sed ut omittam, quanta libidine singula constructa sint, 
haec Ritschelii quamvis sagaciter excogitata plane supervaca- 
nea tamen videntur mihi esse. Neque enim in ipsa quadam 
fabula actione hunc alterum exitum, eius qui in Bembino est 
loco, usurpatum fuisse putaverim. Quod ita esse multa de- 
monstrant et consentiunt. In 5 istis codicibus, qui alterum 
exitum exhibent, versus positi sunt eo quo Donatus affert loco 
post versum: Sequere hac inius^ neque ulla res in versibus 
13. et 14. mutata; omissus est versus Propera, accerse hinc 
qui auferani eam. quid sias, quid cessas? eo, Hunc stare non 
posse apparet; fabulae enim si non iam finis fieret, quod 
lussus erat Davum exsequi oportebat. Allatis 17 versibus duo 
ultimi versus adduntur qui in ceteris codicibus insunt: Ne 
exspecieiis et Inius iransigeiur. Ex hoc effici puto, omnino 
non fuisse manuscriptum, in quo solus alter exitus esset, omissi 
essent 5 illi versus Memini e. q. s.; sed fuisse manuscriptum 
quoddam, in cuius margineadscriptus alter exitus a quodam 
bomine neque vero de primo, ut ita dicamus, exitu quidquam 
mutatum esset praeter deletum versum Propera, accerse. Ex 
hoc manuscripto 5 istos descriptos esse codices atque (id quod 
haud raro factum est) qui in archetypi margine erant versus 
ab iis qui istos conscripserunt, in ipsum textum receptos esse; 
non eo quidem loco, quo oportebat, hoc factum esse, quispiam 
iudicaverit. Sed cum ad ipsam fabulam uon pertinerent ver- 
8U8, nullius omnino pretii erat, qno loco insererentur. Atque 
Donatum iam inspexisse tale aliquod manuscriptum 17 versus 
continens, ex (|uo isti 5 conscripti sunt, apparere puto. In 
eo hi versus lam in ipsum textum recepti erant post verba, 
quae sunt Tu Dave abi domum; quos cum in aliis codicibus 
non inveniret, adnotavit negari Terentii esse. Neque recte 
iudicare Ritschelium puto, erratum in lemmate Donati verbis 
praemisso Tu Dave abi domum dicentem. 

Solum igitur in nullo manuscripto hunc alterum exitum 
fuisse deletis qui eo ipso supervacanei et inutiles fiebant ver- 
sibus, sed primum in margine cuiusdam codicis ascriptum, 
deinde in ipsum textum puto receptum esse, quamquam ca- 
reret sensu. Ita enim res est comparata, ut non possint duo 
hi exitus inter se ullo pacto conciliari, sed alteruter tantum 
in scena recitari potuerit. 

lam unde oriundi sint hi versus quoque tempore et a 

quo facti, viri docti inter se dissentinnt. Atque Granertus 
quidem de fraude Guyeti cogitandum atque ab eo ipso levi 
homine factos eos esse putabat. Sed eo quo scripsit tempore 
de tali fraude cogitari fortasse poterat, nunc non licet, quo- 
niam 5 codicibus esse antiquos eos demonstratur. Ceterum 
ipse refutat coniecturam suara, neque vero a quonam factos 
eos putet exponit. Terentii esse negat, quia ab eius arte et 
elegantia recedant; tales eos esse putat, ut autiquo tempore 
a quodam homine docto retractatus sit Andriae exitus; eius 
generis ope^a iam antiquissimo tempore fuisse addit. Ipse 
Guyetus suppositicios et Terentio plane indignos eos iudicat. 
Contra Ritschelius quicunque idoneum usum comicorum ha- 
beat, posse vel tantillum dubitare negat, quin in bono et an- 
tiquo poeta versemur, atque gravissima verba ad hanc sen- 
tentiam suam aflBrmandam afifert *). Nihil esse in istis versi* 
bus quod Terentio Plautove non sit dignum; ne uno quidem 
exemplo ostendi posse, tales umquam versus a posterioris ae- 
tatis homine factos esse. 

Neque vero ut Terentii illos versus esse putarem argu- 
mentis suis mihi persuasit. Namque cum hi versus adeo cor- 
rupti, Doederlino teste magnam partem sensu omnino caren- 
tes, nobis traditi sint, nitnis audacter asseveratum puto, nihil 
iis inesse quod Terentio indignum sit. Accedit quod ita tan- 
tum sententiam suam Ritschelius probat ut quae ad proban- 
dam sententiam verba pertineant mutet iisque permulta ad- 
dat. Neque enim, qua arte quave inertia facti sint versus, 
prius aestimari licere putat, quam a mendis, quibus laborent, 
probabili ratione liberati et in eam integritatem restituti sint 
qua e manibus poetae prodisse eos credibile sit. Neque vero 
recte hoc factum, ut mutes et addas eo consilio ut bonum 
habeas poetam, deinde bonum adesse poetam dicas quia om- 
nia optime se habeant. Neque si verba non mutes, Ritschelii 
sententiam probari posse puto. Quid, quod etiam Grauertus 
coniecit, addidit, mutavit versus traditos neque tamen Teren- 
tio quamquam mutatos tribuit, sed alienos ab arte et elegantia 
eius iudicat. PauUo post Ritschelius retractatam et scenae 
accessione auctam fabulam et utrumque exitum Terentii esse 
dicit; id satis diremtu difiicile esse, utrum exitum priorem 
fecerit, utrum reprobato altero postea adiecerit. Neque vero 
ita ei constat Terentii esse alterum exitum, sed de duobus 
poetis cogitandum putat, atque cum saepe repeterentur fabu- 



l) parerga 594. 

li^ Tareptianae etiam mortuo poeta, ita factum esse conicit 
ut per eius modi occasionem aliquam alius poetae sed haud 
multo posterioris manu ea scena adderetur, qua Cbarinus 
desponaetur. 

Wagnerus ^) Ritschelii sententiam alius poetae esse hunc 
exitum non probat, sed ab ipso Terentio, Quum iterum age- 
retur Andria, eum jfactiim esse dicit idque emcit et utrumque 
fabulae exitum a Terentio profectum et prologum qui nunc 
exstat ad hanc alteram actionem esse compositum; recteque 
iudicasse de boc exitu G. Hermannum in epimetro censet, 
quamquam ne hic quidem certo affirmare ausus sit scenam 
illam ab ipso Terentio esse profectam. Sed monendum mihi 
videtur in disserendi et concludendi genere suo Wagnerum 
paullo audaciorem esse, statuentem in hac scena nihil a Te- 
rentii arte et elegantia recedere et ipsum Terentium Andriam 
in scenam reduxisse. Quod apparere putat, Andriam post 
Hecyrae primam actionem anno 590 relatam ad eamque re- 

Eetitam actionem eum qui exstat prologum scriptum essse, 
oc dubitari potest. Nam quam summi momenti affert cau- 
sam, unde Terentii adversarius tam accuratam fabulae no- 
titiam sibi compararet ut accusare eum posset ex duabus 
Graecis fabulam esse compositam, nisi eo quod iam acta esset 
Andria, haec non satis firma rataque videtur esse. Nam 
etiamsi Westerhovii sententiam, ante Andriam Terentium com- 
plnres fabulas scripsisse hisque cum intellexisset Luscins con- 
taminari fabulas, crimini hoc versum ab eo et contra eius- 
modi crimina Terentium se defendere, probare noluerimus, 
tamen Terentii contra Luscium defensio statim in primae An- 
driae actionis prologo facta satis expediri mihi videtur ita ut 
Luscium quam Terentius acturus esset fabulam cum iam an- 
tea cognovisset, fortasse adeo inspexisset atque contaminatam 
eam intellexisset, per totum populum et ipsum et amicos hoc 
crimen inesse novae fabulae pervulgasse, Terentium hoc, quum 
sensisset, sibi non neglegendum iam in prima actione ratum 
esse censeamus. Luscium enim cum novum exstitisse fabula- 
rum poetam popularem gratiam sibi praerepturum audivisset, 
omnes nervos intendisse ut iam, antequam prima eius poetae 
ageretur fabula, noceret ei eumque omni modo calumniatum 
esse quis est quin sentiat. 

Sed redeo ad id quod propositum est. Neque Ritschelius 
neque Hermannus, utrum ipse Terentius scripserit hunc exi- 
tum an alius poeta, certis verbis diiudicaverunt atque adeo, 

liber miscell. Bonn. (1864), p. 79. 

qaae p. 602 afferuntur, ex iis effici mihi yidetur Ritsehelium 
ab alio profectum esse exitum putare. 

Atque mihi quidem Terentio abrogandus ease exitus vi- 
detur, aliique tribuendus. Hic aliuB quidam cur addiderit 
hunc alterum exitum, facile intellegas. Terentium Gharini 
partes, quo propius ad finem fabulae perveniat eo magis ne* 
giegere eiusque ad finem vix iam mentionem facere apparet 
Gonsideremus si placet singula. II, 1 et 2 aliquid certe agit 
Gharinus quamquam iam hic id maxime ei curae est nt sen* 
tentias afferat, queratur, conclamet. IV, 1 ea de oausa dispu- 
tare pessimosque esse hominum animos . laroentari eum appa- 
ret, ut spatium comparet Davo que novum inveniat dolum. 
Nihil neque in hao neque insequenti scena ad ipsum fabulae 
argumentum affert. lam V, 5 et 6 omnino nil tribuitur ei, 
nisi ut eos qui agunt aut secum loquentes aut diseeptantes 
interrumpat paucis verbis atque varietatem quandam afferat. 
Ad finem deinde fabulae nil ei contingit vixque Pamphilus 
precibus eius respondet, neque id fabula assequitur qua de 
causa fabulae additus sit, ut Philumenam uxorem ducat Qua 
in re neglegentius fecisse Terentium apparet et deuderatur 
Pamphili responsum quo se morem gesturum Gharino polii- 
ceatur. Atque excusatur ea Terentii neglegentia quaeque sit 
eius causa adnotatur a schoUasta ad V, 6, 13 (Nupiias nm 
tUrasque in scenam proiulii), $ed aliud in prasscenio aliudpost 
seenam reiulity ne vel iusio longior fieret vel in eadem propter 
rerum similiiudinem cogereniur. Quodammodo etiam quae 
sequuntur scholiastae adnotationes ad hanc rem pertinent, 
certe verba quae sunt: Quia narratione dignum non est quod 
Oharinus rogai, Quamquam haec res, quum tam misera fle^ 
bilisque sit Gharini persona, non desideratur aut offendit. 
Attamen quum id quod Gharino tribuendum esset, non adesse 
in fabula Terentiana aiiqui vir doctus sive, quum postea ite* 
rum iterumque ageretur Andria. princeps histrionum gregis 
vel poeta quidam, cui antea inspicienda erant fabifiae agen- 
dae, sensisset, addidit nuptias quae Gharino ddbebantur. 

Neque adeo equidem negaverim eum, cum hanc scenam 
adderet, inspexisse Graecam Perinthiam atque ab ea totam 
scenam repetisse. In Perinthia enim, cum ad Andriam Me- 
nander nibil nisi Gharini partes adderet, taiis exitus, in quo 
etiam Gharino nuptiae contingunt, quin fuerit non dubium 
mihi videtur. Quam ad rem pertinere puto etiam quod scho- 
liasta ad II, 1 adnotat : Has personas Terentius addidit fabu- 
lae ne TQayixdreQOv fieret Philumenam spretam relinquere sine 
sponso , Pamphilo aliam ducente, Qua adnotatiooe satis ef- 

2* 



20 

fici mihi videtur eiusmodi scenam ad finem fuisse Perinthiae, 
qua Philumena uxor daretur Charino. Eamque Perinthiae 
scenam aut prorsus transtulisse aut certe secutum esse puto 
eum qui addidit alterum exitum Andriae Terentii. Hanc si 
sequaris sententiam, expedias quod affert Bitschelius ^), Ghre- 
metem dicere in altero exitu v. 5, Non novam sibi esse istam 
condiiionem^ Charinum v. 15, Amfce se antehac esse Chremeti 
habiium (Ritschelii emendationem sequimur) et Chremetem, 
Eiiamsi alienum se a Charino tamen magni semper eum fe- 
cisse, Quarum rerum omnium in ipsa fabula nuUum esse ve- 
stigium rectissime monet Ritschelius; sed infuisse ea iu Me- 
nandri Perinthia apparet in eaque etiam Charinum aliquid 
certe ad argumentum pertinere et Chremetem eius amorem 
novisse puto: Terentium permulta eorum quae in Perinthia 
erant neglexisse atque adeo alterius Charini amoris quantum 
ad ipsum argumenti finem pertinebat (ad dolos servi omnino 
non pertinebat) omisisse putandum est. Neque hoc ei vitio 
vertendum, quoniam in sua fabula Charini amore addito id 
tantum agit ut plus detur populo spectandum, atque nisi ve- 
ritus esset, ne magis iusto simplex esset actio, prorsus omit- 
tere potuit Charini scenas. Neque vero is qui alterum scrip- 
sit exitum, cum minus peritus totius fabulae argumenti mi- 
nusque doctus esset, intellexit permultorum, quae in Perin- 
thiae exitu erant, in Terentii Andria non esse vestigium, sed 
minus prudens addidit Perinthiae exitum quamvis ad Terentii 
Andriam non satis aptum. 

Atque hac ipsa causa, quod ea quae in altero exitu in- 
sunt non habent in ipsa fabula ad quod pertineant, satis de- 
monstrari puto, Terentium non scripsisse hunc exitum. Quod 
si fecisset, Charini scenae plane ei mutandae erant; namque 
putari non licet eum effugisse, ea quae in exitu sunt per se 
intellegi non posse, cum in ipsa fabula ea ad quae per- 
tineant omiserit. 

Denique, quo tempore additus sit hic alter exitus, paucis 
disserendum videtur. Atque Ritschelius quidem in bono at- 
que antiquo poeta nos versari dicit et a poeta profectos esse 
versus haud multo posteriore, septimo igitur p. u. c. saeculo: 
compositos esse conicit. Consentit cum eo G. Hermannus. 
Sed quod a bono et antiquo poeta eos compositos Ritschelius 
vult, de hac re dubitari potest; ns^m cum coniciat boc ex eo 
quod versus a se ipso emendatos et auctos Terentio dignos 
putet, hoc eum non recte fecisse iam supra vidimus. Neque 



i) Parerga p. 602. 

vero, quomodo nunc sint constituti versus si tuemur," omnino 
asseverari posse mihi quidem videtur, utrum bono an malo, 
antiquo an novo poetae tribuendi sint. Neque minus de tem- 
pore de coniectura tantum iudicium tulit. Mirum videtur, si 
septimo a. u. saeclo versus compositos esse putes, eos in Bem- 
bino aut Calliopii manuscriptis non inveniri; eosque, si paullo 
post Terentii mortem additi fuissent, in aliquod certe vetus 
Terentii manuscriptum receptos fuisse existimaverim , etiamsi 
fortasse cum adnotatione *non esse eos Terentii'. Et ut Bem- 
binum omittam, Calliopium qui in recensendis veterum libris 
non unum tantum sed compluria certe varii generis variique 
pretii exemplaria inspiceret atque inter se compararet, certe 
vifiurum et adnotaturum fuisse puto si in uno quodam exem- 
plari plus inesset quam in ceteris. Neque factum esse mibi 
videtur ut nullum ex iis in quibus hoc additamentum scriptum 
esset manuscriptis ad Calliopium perveniret. Quae quum ita 
sint, non nimis audacter mihi videor disputare ante Calliopii 
recensionem non fuisse hunc alterum exitum sed post eum 
demum additum esse, exeunte igitur tertio saeculo vel ineunte 
quarto; eo enim tempore Calliopius recensuit. 

^ Sed accuratius iam, quo tempore compositus sit, iudicari 
licet. Donatum enim eum novisse ex ipsius verbis : Hi versut 
usque ad illum 'Gnaiam tihi meam Philumenam uxorem^ ne~ 
ganiur Tereniii esse, adeo ui in pluribus bonis exemplaribus 
non inferaniur, compositum igitur eum esse eo quod inter Cal- 
liopium et Donatum est tempore apparet, id est, cum Dona- 
tus medio saeculo quarto vel ad finem eius esset, saeculi 
quarti 30. vel 40. anno. 

Eam igitur exitus rationem puto, ut nescio quis perlecto 
Calliopii manuscripto vel eo, quod a Calliopii recensione ori- 
ginem acceperat, cum Charini partes neglectas esse in fabula 
neque iuvenem quod ei debebatur assequi sensisset, hunc ad- 
diderit exitum neque vero ipsum textum mutarit sed sua ascrip- 
serit tantum in margine, vel, quod idem est, ut vir doctus 
vel grammaticus Donati similis, cum quas secutus est Teren- 
tius Graecas fabulas cum Andria Terentii compararet, omis- 
sum esse in Andria Latina Perinthiae exitum viderit atque 
Latine conversum in margine addiderit, omisso aut uncis in- 
cluso versu *propera accerse e. q. s.', quem stare non posse 
cognovisset. Ex hoc manupcripto, quod altero exitu in naargine 
ascripto auctum est, quinque illi codices conscripti sunt, atque 
tres ita fideliter quae in archetypo erant servaverunt, ut usque 
ad versum 'sequere hac intus e. q. s.' ipsum libellum, deinde 
subscriptionem 'Calliopius recensui', deinde alterum exitum 

exhibeani. Et TerisiBiile videtur, eum qui d et y soripait, cum 
duos yersuB quos supra commemoravimus addat ^), suppo- 
siticios versus esse ne^ue Terentio tribuendos aut ipsum opi- 
nari aut eam sententiam ab archetypo suo repetisse. Gerte 
oum ex hisce versibus duobus tum ez Donati adnotatione, 
' quam supra commemoravimus, effici puto, iam satis antiquo 
tempore a Terentio non profectum esse hunc alterum exitum 
doctos viros existimasse. 



>) Etii non jplane intellegitar qaid hi yertns sibi velint, eos ta- 
men id valere existimo ut ficti esse 17 versus neque respiciendi di- 
cantur. 



Eunuchus. 



Dissimillimo atque Andria modo Eunuebus fabula a Te* 
rentio videtur contexta alteramque profert contaminandi ra- 
tionem eius. Atque 8uum quidem ingenium magis quam in 
ceteris secutum banc eum composuisse fabulam putaverim. 
Aliquid interesBe inter barum duarum fabularum contamina- 
tiones iam ez ipsius Terentii in prologo verbis apparet re- 
nuntiantis in Andriae prologo: Quae convenere in Andriam 
ex Perinihia fatetur iransiuliase aique ueum pro suis, in £u- 
uuchi: In Colace Menandri esi parasiius colax ei miles gUh 
riosus; eas se non negai personas iranstuiisse in Eunuchum 
suam ex Graeca Quid intersit ut magis intellegatur, affera- 
mus ]iceat quae in Adelpbon prologo affert: Bum (scl. Di- 
pbili fabulae) locum sumpsit sibi in Adelphos , verbum de verbo 
expressum extulit, In Andriae igitur prologo in universum, 
quae convenissent se transtulisse, in Adelpbon verbum de verbo 
expressum extulisse dicit, in Eunucbi prologo de personis tan- 
tum sermonem facit. His verbis id inesse voluisse puto Te- 
rentium, ut non tam verba scenasque quam personas tantum 
earumque sententias transtulisse se diceret. Quod ita expli- 
candum esse ut existimem, adducor iis qui sequuntur versious 
35. usque ad 41., quibus defendit, personas rem omnibus com- 
munem esse. lamque Luscius Lanuvius quoque arguit Teren- 
tium quod parasiti et militis personas Plauto furatus esset, 
non quod scenas aut verba cum eius fabula consentientia ba> 
beret; quae si babuisset, certe boc crimen multo gravius non 
celasset adversarius. Quamquam nullo modo dubitandum, quin 
in sententiarum nexu atque in oratione satis Menandri fabu- 

lam secutus sit, neque tamen ita, ut in Adelphis se fecisse 
ipse fatetur. 

Quae cum ita sint, duae res effici mihi videntur. Ac 
primum quidem falsum iudicasse puto Ihnium >) disputantem 
alias quoque personas praeter duas has, quas nominat, Te- 
rentium e Colace desumpsisse et nonnullas Eunuchi Terentiani 
personas in utraque fabula Menandri fuisse. Quamquam hoc 
ei concedendum, tales personas, quales sunt Thais meretrix, 
Phaedria adolescens, Parmeno servus in unaquaque fere fa- 
bula inesse posse, tamen eam ob causam non dicat quispiam 
necesse esse, Phaedriam et Parmenonem duabus his fabulis 
infuisse. Militem et parasitum in Eunucho Menandreo infuisse 
contendit necesse ratus rivalem etiam adesse apud Menan- 
drum, ob quem Phaedria rus mittatur. Equidem dubito num 
in Menandri Eunucho alter amator fuerit Thrasonis Terentiani 
modo; talis enim si adfuisset, verisimile est Menandrum 
eum in scenam inducturum fuisse. Neque vero Menandri fuit 
tot personas producere. Ea ipsa de causa, ut plures personas 
in scenam produceret, contaminasse Terentium infra comme- 
morabitur. Neque quidquam est causae Ihnio cur iudicet in 
Menandri Eunucho militem amatorem Phaedriaeque rivalem 
fuisse. Nam quid affert adnotans non semel Eunuchum et 
militem in eadem fabula fuisse? Rivali omnino opus non est; 
quid non fieri potuit, ut aliquo modo inter Phaedriam et me- 
retricem discordia oreretur, fortasse quia aut Thais nescio 
qua ingenii mobilitate adducta eum reiecerat aut quia Phae- 
dria a propinquis increpitus et ob amores suos vituperatus 
eam deserere constituerat. Hanc cuius apud Menandum ini- 
tio fabulae mentio fiebat causam omisit Terentius aliamque 
incertam reliquit. Ad hoc optime pertinere puto Persii satir. 
V, 161 'Dave, cito, hoc credaa iubeo e. q. s.' Mutavisse Te- 
rentium putes initium fabulae Menandreae breviusque fecisse ^). 
Sed licet concedamus Phaedriae rivalem, alterum amatorem 
etiam in Menandri Eunucbo in fuisse, non invenitur causa quare 
necesse sit eum fuisse militem. 

Sed redeamus ad id quod aggressi sumus : Servum quoque 
fuisse in Colace contendit Ihnius eius personae, quae alter 
amator erat in Colace, hunc alterum amatorem fuisse ratus 
Phaedriam. Sed vide quam artificiose Terentium fabulas com- 
posuisse putet: Suum ingenium secutum quamvis minima eum 
excogitasse negat, servi ad ipsum Eunuchi fabulae nodum 



1) Quaestt. Terent. p. 15. 

2) C. 0. Muller, hist. lit. Graec. II, 276. 

maxime pertinentis partem e Colace suinptam esse disputat 
cumque Runucbi servo ita coniunctam, ut unuB exstiterit. 
lam etiamsi in Menandri Golace alterum amatorem fuisse con- 
cedas (quod ut putes nulla re adducaris), faae partes nullo 
inodo Phaedriae tribui possunt; atque ut hoc omittam, servum 
Parmenonis modo callidissimum et verbosissimum in Menandri 
Colace fuisse non licet, quia, si inerat, longior Menandri more 
et difficilior erat fabula. Sed Parmenonem totum esse Eu- 
nuchi apparet, Quae II, 2 interposita leguntur interGnatho- 
nis orationem, Terentium addidisse puto aut de suo aut re- 
cordatum ex qualibet fabula Graeca, ut iucundiorem et va- 
riorem redderet orationem. Quod ita esse teetis est Donatus 
ad II, 2, 24 adnotans: Mire Terentius longae orationi inter- 
loquia quaedam adhibet ut fastidium prolixitatis evitet, velut 
nuno Parmeno procul audiens Gnathonem haec loquitur, Eah- 
dem causam esse eorum puto quae Parmeno loquitur III, !• 
De quo Terentii studio infra disputabimus. Neque dubitandum 
puto, si talem pefsonam e Colace transtulisset , quin in pro- 
logo commemoraturus fuerit Terentius. Neque quidquam va- 
lere puto eum praeterisse in prologo Sangam hominem illum 
perpauca dicentem agentemque neque ad ipsam fabulam per- 
tinentem. Certe ex eo, quod servulum non nominaverit, ef- 
fici non licet eum etiam alias omisisse personas. 

His rationibus refutari videtur etiam id quod Ihnius ad- 
dit, nisi III, 1 servus in Colace fuisset, cur eum non ijeces- 
sarium ex Eunucho Terentium ascivisse putes praesertim cum 
brevitati studendum esset? At quid haec tam pauca verba 
ad brevitatem? 

Deinde contendit Ihnius, parasitum in Menandri Eunucho 
fuisse nulli dubitationi esse obnoxium. Hoc cur existimet, 
causae nihil affert; excogitat, ut Thrasonis Gnathonisque in- 
terloquium III, 1 interpretetur, versus inde a 44. Eunuchi 
Menandri esse ratus. Sed si putemus, has personas in Me- 
nandri Eunucho fuisse tam graves adeoque ad ipsum totius 
fabulae nexum pertinentes, id efficitur, eas multo plura quam 
pauca haec locuturas fuisse, vixque intellegitur, cur Terentius, 
cum satis verbosarum graviumque personarum in Eunucho 
haberet, adsciverit Colacem. Neque vero concedendum vide- 
tur, tot tantasque personas in una fabula habuisse Menan- 
drum obstatque et ipse Terentius cum dicit: Eas se non ne^ 
gat transtulisse e Colace , et Donatus cum adnotat: Parasiti 
personae et militis de Colace translatae sunt. 

Denique Chremetem et in Eunucho et in Colace Menan- 
dri fuisse opinatur Ihnius. Nam cum explicandum sit, quo- 

modo IV, 7, ^uam scenam propter militis facinora ibi exhibita 
e Golaoe desumptam esse necesse sit, Ghremetis persona Eu- 
nuchi Menandrei propria esse possit, id ita solvit ut huius 
scenae Ghremetem prorsus alium esse atque earum quae an- 
tecedunt, huiusque scenae Ghremetem e Colace, ceterarnm ex 
Eunucho translatum censeat. Neque vero hoc probandum. 
Namque ne in iis quae antecedunt quidem scenis Ghremetem 
Terentii eundem fuisse atque Menandri apparet. 

Sed de re hac infra. Hoc reiciam liceat, Ghremetem 
IV, 7 alium esse atque IV, 6. Gerte IV, C satis timidus et 
rnstico more est, IV, 7 strenuus quodammodo et magno ani- 
mo; sed facillime hoc ita solvas ut, quum IV, 6 pavore paene 
mortuus esset, meretricis forti animp adhortationibusque, por- 
tis clausis (v. 14.), haud minus ineptis militis minis a Thaide 
illusis animum recipiat, primum paucis interpositis verbis mi- 
litem alloquatur i) , deinde male acceptus satisque se tutum 
post portas clausas ratus conviciis adoriatur adversarium ani- 
mumque praebeat. Hoc verisimilius mihi quidem videtur quam 
oonici nulla addita causa, alium esse Chremetem IV, 7 alium 
IV, 6. 

Id non negaverim, eodem modo, quo in omnibus Menan- 
dti comoediis, etiam in Eunucho et Golace partes quasdam 
similes fuisse, quo in numero est meretrix uniuscuiusque fa- 
bulae propria; sed praeter militem parasitumque alias quoque 
personas Terentium transtulisse ut putemus, non est quod 
adduc-at. 

Restat iam, ut paucis disseramus de Antiphonis persona. 
Donatus enim ad III, 4 adnotat : Bene inventa persona esi cui 
narrei Chaerea ^ ne unus diu hquatur ui apud Menandrum. 
Negat Ihnius hoc ^ui upud Menandrum* Donati esse. Neque 
ego quidem Grauertum probo, hanc personam a Terentio in- 
ventam censentem sed ita inventam eam esse puto, ut ex qua- 
libet alia aut Menandri aut cuiuscunque poetae fabula talem 
nobilis iuvenis Atheniensis festum diem agentis personam mu- 
tuatum audientem faceret quae Gharea narrat. Neque dubito, 
quin eam personam de suo addiderit Terentius. Ihnius ut 
Terentium aut de suo aut ex alio poeta mutuatum has partes 
addidisse neget falsumque esse ^ui apud Menandrum* censeat, 
nulla re adducitur nisi sua ipsius sententia, tot versusTeren- 
tium scribere non potuisse iudicantis. Quod primum affert, 
III, 4. 5. 25 versus Terentii proprios esse si Antiphonem ab eo 



1) Don. ad IV, 7, 18: Se primum interponit Chremes ut adulescen- 
iulus potuit tam fraeto milite. 

additum ptitares, hoc non satis accnrate dictum. Id quidem 
coDcedendum, quod Ghaereae verbis insit satis notum ease 
spectantibus ; attamen non solum narratur iis led etiam Gbae- 
rea bene gestam rem exsultat deque ea re secum coUoquitar 
sibi ipei gratulabundus. Paullum igitur mutare Terentium 
oportuit Menandri verba et addere quaedam, sed permulta ex 
Menandro sumere licuit. Ea quae deinde exponit iam Teuffe- 
lius 1) adnotat minus apta esse paullumque Ihnium aberrare. 
Permultis locis constat Donati scholia a posterioris aetatis in* 
terprete aucta et in peius emendata esse ; neque vero uUo loco 
ex iis quos affert tam distincte commemoratur, quomodo apud 
Menandrum locus descriptus fuerit. Qui gravius accusatur ex 
iis, quos affert, locis iam a Teuffelio explicatus est. 

Neque vero plus valere mihi videtur quod argumentomm 
affert Teuffel. Namque recte adnotasse puto V, 8, 4 Dona- 
tum : Intenta persona est ad quam gesta haec narret Chaerea, 
ut populus et miies instruatur quid intus gestum sit. Ac primo 
quidem allocutum esse Ghaeream putes, quia in scena erant, 
Gnathonem et Thrasonem ; neque vero mirum, quod hi deinde 
negleguntur usque ad v. 40. Hoc enim ita explices, ut ex* 
sultare eum nuptiis et interrogare et respondere sibi ipsi cen- 
seas; secum loquentem videas eum v. 15 e. q. s. Hanc quae 
apud Menandrum erat, meditationem mutavit Terentius in- 
teriectis quae Parmeno loquitur. Atque haec Parmenonis verba 
Terentium invenisse dioit Donatus, non omuem personam. Minus 
apte quidem scripsisse eum adnotantem ^lnventa persona est*, 
concedendum. Attamen hoc perfacile quisque cognoscat, hoc 
verbum Hmenta^ non esse ita exponendum ut Terentium om- 
nem hanc personam invenisse Donatus adnotet, sed ita tan- 
tum ut Parmenonem in hac Menandri scena non prodiisse di- 
cat. Ne hoc quidem recte eum dixisse Teuffelius disputat; 
fieri potuisse negat, quin secum solus Chaerea colloqueretur, 
quum quae renuntianda erant non ad eum solum pertinerent. 
At erant, quibus referret Gnatho et Thraso, quos iam antea 
populares appellatos eum vidisse necesse est. Ut hoc addam, 
quae causa sit Parmenonis in hac scena additi, produxisse 
servum 2) puto eum idcirco ut eodem quo in Andria fit modo 
laudaretur solatiumque ei afferretur timoris a Pythia iniecti; 
ita rem esse etiam Donatus testis est adnotans ad V, 8, 5 
Flena laudatio est et constat hoc Ohaeream laudative dicere. 



1) Studien und Gharactere p. 282. 

'4 Opus non erat Parmenonem mitti ea de cansa ut Phaedria domo 

exiret. 

lam quod accedit, Antipbonis personam a Terentio in- 
ventam minus Graecorum vivendi ratione usuram fuisse, hoc 
minimi existimo; nam coire in Piraeeo simplioissime est dic- 
tum, quoniam res Athenis agitur. Denique deesse Antipho- 
nem non licuisse TeuflFelius contendit. Sed quid quod in scena 
de vestibus mutandis nihil agi oportuit aut domi suae vestes 
mutare Chaercae licuit conari? 

Nihil fere allatum, quare Donati esse verba ^Ut apud 
Menandrutn* negemus. At cur adderet hanc personam, satis 
fuisse mihi videtur Terentio causae. Plurimum eius intererat. 
ut magis variam efficeret orationem defatigatosque spectatores 
unum tantum audientes vitaret; eodem modo alio loco summa 
ei tribuitur laus, quod multarum personarum in scena con- 
fluxum faciat. Neque quidquam obstat quominus putemus 
apud Menandrum hoc loco Chaeream, quid intus gestum es- 
set, non disserentem cum Antiphone sed secum quasi coram 
populo loquentem narrasse; minimae enim sunt partes Anti- 
phonis. Hoc non alienum esse a more Menandri demonstrat 
11, 2, 1 — 33 meditatio Gnathonis. Quid scripserit Menander, 
qonici licet versibus i> — 9, quibus timentem facit poeta Chae- 
ream ne quis eius gaudium deturbet eumve rogitando excru- 
ciet. Quae verba quam ad Terentii hanc scenam apta non 
sint, facile intellegas. sed id optare Chaeream, ut solus sit 
neque quoquam praesente quid gestum sit enarrans laetitiae 
indulgeat. Qua de causa Terentius hoc Chaereae apud Me- 
nandrum desiderium neglexerit aliterque rem instruxerit, su- 
pra iam demonstravimus i). 



') Aliter hunc locum intellexit Donatus et Benfey in transl. Germ. 
p. 605 et 709. Ad verba enim quae sunt 'qui me seqttafur* Donatus ad- 
notat: Id cupit gaudens quod tristtbus molestum est (scl- aliis de rebus 
secundis referre), nam contra Menedemm gravatur narrare quae dolet 
(in Heautontimorumeno) ; et ad verba: '•Sed neminemve curiosum* Appa- 
ratus ad intentionem futurae narrationis dicitur. His igitur Chaereae 
verbis id inesse vult Donatus, ut gravetur, quod non habeat cui narret, 
eundemque sensum inesse putatBenfey cum dicit: Doch muss etc, et: Ich 
geh und will mir diesen Dank wie er es wunacht verdienen* (1. c). At 
dubium mihi videtur, num talis sensus his verbis inesse possit; eo quem 
affert Benfey loco Andr. V, 5, 6 id ipsum a Charino dicitur, cupere se 
cui quid gestum sit narret. Equidem puto, id imprimis cupere Chae- 
ream neminem intervenire, secundo deinde loco, ne curiosus homo in- 
terveniat; et ad hoc verbum 'curiosus' pertinere mihi videntur quae di- 
cit Antipho: Atque ab eo gratiam hanc, quam video velle^ inibo; neque 
enim curiosum Antipho sed amicum atque familiarem se esse vult. 
Quamquam ea quae Antipho orationis suae initio loquitur, etiam putes 
ironice dicta esse atque cupere Chaeream, neminem intervenire. 

Etiamque aliis quae adnotat Donatus ad complures III, 
5 locos demonstrat Terentium hanc personam de suo addidisse. 
Neque enim dubium «xistimo quin ad Terentium pertineant 
quae Donatus III, 5, 59 udnotat: Bene memor est poeta per^ 
bonae quam induxii per hanc interrogationem i). Laudat igitur 
Terentium, quod uon oblitus hit eius, qua commotum adve- 
nientem fecit Antiphonem, causae quamvis plurimis aiiis in- 
terpositis rebus. 

Denique iu ipsa re argumenti aliquid inesse putaverim 
cur Terentium invenisse Antiphonis partes censeas. Menandri 
paucas tantum graves personas producentis esse nego eius- 
modi homine uti qui adsit tantum ut audiat. Neque opus eo 
erat, sed eodem modo quo antea eunuchi vestem induit iam 
perpetrato facinore Chaereara exuere licuit ita, ut post sce- 
nam fieret. IUo loco non mutatus Menander, hoc, ut copio- 
sior fieret scena, persona quaedam levissima addita est. 

lam ne satis apte quidem inductam hanc personam a 

Terentio puto. Nam quod ad finem scenae inter hos duos 

convenit. Chaeream in Antiphonis domo vestes mutare, hoc 

minus bene excogitatum est. Faciliime enim Chaereae ipsius 

domi hoc facere licuit. Quin fratrem rus profectum notum 

ei esset, fieri non potuit, quoniam antea eunuchi vestes domi 

suae induit: tum non metuit, ne frater superveniret, nunc 

metuere eum putes? Idem valet de patre; nunc timere se 

profitetur ne is reverterit, antea nil de ea re. Atque multo 

magis timendum erat, ne Antiphonis parentes domi essent, 

de quibus nihil constabat, quam ipsius pater fraterque, quos 

ambos rus profectos esse compertum habebat. Qua][)ropter 

versus 62. et 63. ea tantum de causa additos puto, ut probabili 

specie Antipho scena amoveretur; Menandri vero eiusmodi 

neglegentiam esse nego. Apud eum ita actum puto ut Chae- 

rea facinore perfecto Thaidis domo egressus quid gestum esset 

narraret, Doriae adventu quominus domum intraret impedire- 

tur, per complures vias erraret, denique ad Thaidis suasque 

aedes rediret; quae itinera eum depingentem audimus V, 2, 
3—10 2). 

Sed haec hactenus. Quod Horatius ep. II, 1, 59 laudat, 



Verbo inducendi eum sensum esse apparet ut sit de suo addere. 

^) Talem personam cui narraretur induxit Terentius simillimo 
loco Andr. V, 5, 6, quo Davum PampMlus impetrat cui narret. Quo- 
minus hoc loco eodem modo Parmenonem ad hanc rem sumat poeta eo 
impeditur, quod ad finem fabulae Parmeno Pythiae deridendus relin- 
quitur. 

'Terentium viDcere arte^ hoc et ad artem dicendi personasque 
depingendi et ad artem contaminandi pertinere puto ; recteque 
adnotandum est Terentium ita coniungere complures buius 
fabulae scenas ex diversis duabus Menandri fabulis desumptas 
Ut ex una fluxisse videantur. Quam rem Ihnius ita interpre- 
tatus est, ut simillimis et argumento et oratione duarum fa- 
b^larum quasi eadem fuisse verba eundemque scenarum nexum 
sententiarum censeat Terentiumque altera parte ex bac, altera 
ex illa fabula sumpta scenas, quarum mentionem fecimus, ef- 
fedsse. Sed tantum abest, ut recte hoc iudicaverit, ut ple- 
rumque non modo proferre non possimus ubi sit initium sce- 
nae ex altera fabula sumptae, sed profiteri cogamur ex neu*- 
tra- bas partes sumere poetam potuisse. Antipbonem a Te- 
rentio inventum esse iam supra defendimus; etiam in ceteris 
personis describendis omnique fabulae actione suum secutum 
esse ingenium multaque nova eum attulisse cum Grauerto iu- 
dico. Neque mirum boc est. Quuiff quartam fabulam Teren- 
tius Eunuchum scriberet, multum iis, quas antea egerat, 
edoctum eum putaveris; non ignorabat igitur, quibus rebus 
populus Gommoveretur quidque opus eseet ut fabula placeret 
Quod doctus erat quin id in nova fabula scribenda adbibuerit 
quis est qui dubitet. lamque pauUo audaciorem eum fuisse 
quam antea in convertendis fabulis Graecis non videtur mi- 
rum ; habebat enim laudem cum universi populi tum excellen- 
tium praeclarorumque virorum. Quamquam in personis de- 
scribendis suum tantum ingenium eum secutum esse non pu- 
tandum; at ita suos fecit Graecos homines ut Romanis eos 
accommodaret gratosque redderet. Atque populo Romano pla- 
cui3S6 Graecorum fabulas a Terentio auctas et emendatas de- 
n^onstratur eo quod eius Eunucbus bis acta summo successu 
atque suffragio et rursus vendita tantumque pretii numeratum 
est quantum numquam antea i). 

Videamus iam quid a Terentio additum iudicemus. Quod 
ut intellegatur baud alienum videtur ut omissis personis illis 
militis et parasiti e Colace sumptis paucis explicemus, quae 
fabula Eunuchi Menandrei esse videatur. 

Fbaedria summa in Tbaidero meretricem quam amabat 
ira commovetur, quia ab ea repulsus erat; at Thais eum bono 
animo esse iubet eique, quid de Pamphila serva fieri velit, 
exponit. lam cum Pbaedria in eius gratiam rediisset, eunu- 
chum et servam Aethiopiam ei donat Parmenonemque servum 
adducere iubet. Ad hanc fabulae partem ipsaque Terentii 

1) Donati. praefat. 

yerba pertinere paucos Menandri versus, quos affert Meineke 
fragnnn. IV p. J23: ^ 

&xa %i 7toii]aa); ^tj rcQoaeX&w iirjde viv 
cfVTTJg ' liaXovatjg ; 
et: 

fii] d^eouaxu f^rjdi TtQogayov %a ftQdyfiari 
Xecfidivag eviQOvg^ rovg <J* avayxaix^vg q>iQe. 
ian) adnotayit Benfey. Deinde Phaedria rus abit. lam Chae- 
rea frater eius Pamphilae quam forte aspexerat amore in- 
census advenit, a servo petit ut se in ea potiunda adiuvet, 
consilium Parmenonis ut veste eunuchi utatur suadentis pro- 
bat, mutata veste ad Thaidem ducitur. Prodit Chremes Pam- 
philae frater Thaidemque convenit. Interim Chaerea faioinore 
perfecto domo exit, quid perpetraverit narrat, abit. PauUo 
post redit Pbaedria, a Pytbia de vitiata virgine certior fit, ab 
eunucho edocetur fratrem facinus perpetrasse. Quae dum JH 
scena aguntur, Thais Chremeti persuasit Pamphilam eius 80* 
rorem esse et civem ; at eodem tempore vitiatam eam a Chae> 
rea comperit ; Chaerea reversus eam in matrimonium se duC" 
turum promittit si cives sit. Quod ita esse, ei a nutrice ar< 
cessita persuadetur ^). 

Cum Thaide et nutrice Chaerea doroum intrat ut spon<- 
salia fiant. Paullo post Parmeno reversus, cum ex Pythia 
Chaeream puniri audiat correptum in facinore, patri forte 
advenienti totam rem aperit, qui ut filium repetat Thaidis 
domum ingressus omnia optime se habere intellegit, Chaereae 
matrimonium probat, Thaidem in tutelam recipit. 

Haec optime inter se coniuncta sunt. Inaniorem latius- 
que perscriptam putaveris eam partem qua Parmeno cum 
Phaedria colloquitur (apud Tercntium H, 1), atque recte ad- 
notasse Donatus videtur: lam amaiorium multiloquium et va^ 
niloquium continet ista actio ; nnm et repeiit quod iam dictum 
est et id facit magis et odiose nimis. Sed Terentium haec 
ita apud Menandrum invenisse neque mutare voluisse putan- 
dum est. 

Eorum quos Meineke Eunuchi M^nandrei esse locos affert 
primum ovTog ioTc yahcirrig yiQcov ad IV, 4, 21 pertinere 
iam adnotavit Donatus ad h. 1. Cetera quae in corapluribus 
scriptoribus inveniuntur, quum perpauca sint verba prover- 
biique loco posita videantur, cum certo quodam Terentii loco 
conferri vix oportet. 



2) Hoc tantnm Bententiaram nexu, qaa de eausa areessatur nutrix, 
apparet; namque Chremeti iam peraumm erat Bigjiis % nutrice a^itit. 

In ea, quam constituimus fabula, locum habent Tereutii 
I, 1 et 2 ; II, 1 paucis exceptis versibus, II, 3 paucis additis ; 
111,3; 111,5 (at prorsus aliter instructa); IV, 2— IV, 4; V, 1; 
V, 2 (sedmutata); V,3 — 6. Cetera aut e Colace desumpta aut 
a Terentio addita iudices. Sed videamus iam singula. 

Prima fit mentio militis e Colace desumpti I, 2, 45; nar- 
rat Tbais, amatorem militem in Cariam profectum emisse 
Pamphilapi sibi a parvulo coniunctam, ut dono sibi daret, sed 
iam reversum dubitare eam dare. Levissimam hanc personam 
in Menandri Eunucho fuisse apparet, quum ad nexum ita 
tantum pertineat, ut ab eo amatore donata adducatur Pam- 
phila* Quare hunc de milite locum, ut quam postea in sce- 
nam producturus est invidiam eius attingat, paulium amplifi- 
casse videtur Terentius. Certe dicendi formam hoc loco poetae 
propriam commendat Donatus adnotans ad I, 2, 63 : Mundat 
Terentitis, ut solet per elleixffiv suam, res huiusmodiy certoque 
consilio Terentium scripsisse illud 'etiamne amplius' intellegi- 
tur. Neque minus quae Thais secum colloquitur I, 2, 117 
e. q. 8., quodammodo Terentii esse videntur; quod enim Do- 
natus adnotat ad v. 118: Hic Terentius ostendit virtutis suae 
hoc esse ut pervulgatas personas nove inducat et tamen a consue- 
iudine non recedat, id valet, ut paucis his additis verbis no- 
vam quandam faciem attribuerit poeta meretrici ceterum 
satis coguitae et pervulgatae. 

Primus igitur actus exceptis fortasse paucis versibus Me- 
nandro tribuendus videtur. Quid de II, 1 iudicandum sit, iam 
supra adnotavimus; Menandri Eunuchi eam esse apparet. At 
versus inde a v. 22. a Terentio additos puto, quia his verbis 
quae sequitur scena introducitur. Namque quod loquitur ser- 
vus: 'ducitr secum virginem facie honesta' ideo additum iam 
adnotat Donatus, ut oixovofxia praeparetur fabulae qua osten- 
datur amaturus Chaerea. 

Quae inde II, 2 sequuntur, nihil ad ipsum sententiarum 
nexum pertinent usque ad v. 36., constatque ipsius Terentii 
verbis, Gnathonem Colacis Menandri esse. Sed dubitandum, 
an in componenda parasiti oratione etiam suo cons.ilio ser- 
vierit Terentius. Namque ad II, 2, 1 adnotat Donatus: Hoc 
iam mire et pro seculi et temporum reprehensione saiyrice Te- 
rentius, quod apud eum stultum vocat simplicem parasitus et 
intellegentem malum. Suae igitur aetatis mores et vivendi ra- 
tionem proferre videtur Terentius, hominem probum stultum, 
malum prudentem appellans. Adde quod ad v. 13. Donatus 
adnotat: Vehementer invectt^s est in tempora et mores poeta 
Mub hac persona; in qua hominem ita inducii poenitere probi- 

iatis suae, ut se infeKcem non honestum duoai. Hoc qnin ad 
Terentium pertineat, non dubitandum, quia in republica ma* 
xime Romana aemulatorum florebat genus impudicum atque 
« improbum illud, quod illustrat luvenalis carminibus suis. 
Quales temporum descriptiones ad Romanos mores quadrantes 
Terentium, quamquam sententiarum nexum ex Menandro de- 
sumpsit, tamen quadam ex parte etiam suum iugenium secu* 
tum depinxisse non negaverim. Atque Graecae fabulae inse- 
ruisse eum res Romanas victumque Latinum intellegas eis 
quae Donatus adnotat ad v. 26. ^Cetarii, lanii, coqu^ : Idfiaq" 
rtjfia comicum; in palliaia res JRoTnanas loquiiur, 

Ceterum alteram huius scenae partem ita Terentium ex 
Menandro transtulisse puto, ut non ex una eademque scona 
omnia quae hic sunt conscriberet, sed ex compluribus Gnatho- 
nis sermonibus unam hanc orationem icfficeret interiectis bre- 
viter a Parmeuone dictis. Tres ultimos versus ab ipso Teren- 
tio additos esse n^cesse est, quoniam in Colace Chaerea non 
inest. Attamen aliquo modo Pamphila ad Thaidem ducenda 
erat, quam sequeretur Cbaerea; boc quomodo apud Menan- 
drum factum esse excogites, incertum relinquendum. Haud 
scio an secundae scenae Terentianae loco in Menandri Eu- 
nucho rem ita compositam fuisse putes, ut Parmeno paullo 
diutius quam Phaedria in scena remanens secum coUoquere- 
tur, Pamphila inter eius verba domum intraret, eam secutus 
Chaerea cum Parmenone congrederetur. 

II, 3. Quod Chaerea cum Parmenone init consilium po- 
tiundae virginis, ex Menandri Eunucho Terentium desumpsisse 
neque de verbis quidquam mutasse apparet; neque aliter fa- 
cere potuit, quoniam hac scena totius fabulae nodus fit atque 
continetur. Attamen de suo addidisse Romanum pauca iam 
Benfey adnotat; II, 3, 27 verba 'clam, precario, vi' edicti 
praetoris esse atque, cum facetiarum loco afiPerrentur, stoma- 
chum movisse Romanis spectantibus. Atque graviorem con- 
citatioremque eftecisse orationem Terentius v. 66. videtur; ad 
hoc enim perjtinere puto Donati illud : Mire Tereniius primo 
simpliciter Eunucho nomen posuit huic quoque deiraciurus. 
Neque enim a Parmenonis ipsius ingenio abhorrebat etiam 
ipsum foeditatem servi praedicare. PauIIo mutasse sententia- 
rum nexum aliudque invenisse Terentius videtur etiam v. 73.; 
adnotat enim Donatus: Vide Tereniium^ ut non quaesiia esse 
haec fallacia, sed ipsa seobiulisse videaiur, facilitatem Terentii 
laudans; quamquam, quomodo apud Menandrum consilium 
institutum fuerit, non restituas. 

Act. III. lam Chaerea eunuchi veste indutus ad Thaidem 

ducitur. Quomodo haec apud Menandrum gesta sint non di- 
xeris; haud scio an ita gesta cogites ut Parmeno servum se- 
cum ducens in scena Thaidem inveniret adductam nescio quo 
casu, quam etiam III, 2 adesse videas. Quae Terentius boc 
loco fabulae inseruit, ad ipsum fabulae nexum fere nuUo modo 
pertinent. Neque satis apte aut perite eum fecisse iudicandum. 
Paucis exceptis primis verbis primam scenam e Colace translatam 
verbum de verbo apparet. Militis iactationes Colacis esse vix 
adnotandum; sed ne alteram inde a v. 45. partem quidem, 
quae Terentii videri potest quum Thaidis nomen in ea sit, ei 
attribuas; sed e Colace desumptam putes. Nam quod exco- 
gitat Gnatho, ut miles Thaidis amorem stimulet laudanda 
Pampbila, hoc et a Thrasone fit ita, ut vim atque contumelias 
Thaidi inferat, neque id ipsum quod Gnatho suaserat ad ex- 
tremum agitur. Quamobrem assentiendum non videtur Do- 
nato adnotanti magnam oixoyof^lav hic esse, qua Terentius 
praeparet quemadmodum iurgium inier Thaidem militemque ^) 
per duas partes serpat fabulae^ verbaque tantum hoc loco 
scholiastam facere existimo. Quod enim commemoratur iur- 
gium, maximam partem inter coenam post scenam fuisse tan- 
tumque finem eius IV, 7 apud spectatores actum esse appa- 
ret. Fortasse in Menandri Colace maior rixae pars in scena 
agebatur ad eamque haec militis et Gnathonis verba pertinent 
apud Terentium non satis apta. Quae interloquitur Parmeno, 
ab ipso Terentio addita esse non adnotandum videtur. 

Inseruisse eum hanc scenam puto, ut militum superbiam 
iam tum Romae iactantium atque ostentantium illuderet atque 
exagitaret. Sed eam quoque causam inserendi putes, ut plures 
personas Terentio producere liceret. Haec sententia magis 

{robanda videtur verisimilisque fit iis quae D^natus adnotat 
II, 2, l : Hic inducitur multiplex concursus dissimilium per- 
sonarum et iamen virtute et consilio poetae discreiarum, ut con- 
fusio nulla sit facta sermonis ; simul etiam pro se cuique ac- 
commodata mire representatur oratio, Summae hoc loco Do- 
natus Terentio laudi tribuit quod quamvis multarum perso- 
narum in concursu certus maneat ordo; quid obstat quominus 
id ipsura egisse Terentium putemus eaque de causa Gnathonem 
labulae addidisse, ut quum| locupletiorem faceret orationem 
tum multis personis productis insignem se et peritum rei sce- 
nicae praeberet poetam. 

III, 2. Qualis haec scena Terentii est, in Menandri Eu- 
nucho fuisse non potest neque vero in Colace; neque enim 

1) Adscriptnm a posteriore quodam et Gnathonem. 

quae aguntur neque personae Colacis sunt. Qaamobrem prio- 
res versus e Colace desumptos coneedo, cetera maximam par- 
tem a Terentio composita puto. Versibus 1 — 10. Thraso Thai- 
dis domum« ut eam ad epulas arcessat, profectus ante portam 
cum ea colloquitur; verbosius quidem eum collocutum quam 
paucis his verbis Terentii, atque hanc Colacis scenam, quam 
10 versibus complexus est, multo breviorem efifecisse Teren- 
tium iudices. Cetera Terentii apparet. Fortasse inserta est 
hoc loco Eunuchi Menandrei illa scena, qua serva Aethiopica 
et eunuchus ad Thaidem ducebantur et, quam insignis uterque 
esset, a Parmenone praedicabatur. Ad eiusmodi scenam per- 
tine licet v. 18—21, deinde laudem eunuchi 23 — 25, amatoris 
animum depictum, Thaidis verba. Thrasonis et Parmenonis 
inter se rixantium verba etsi ex Graecorum fabula quadam 
excerpta in memoriamque revocata sunt, tamen summa arte 
poetica a Terentio coniuncta et in unum connexa sunt Apud 
Menandrum igitur fabulam ita actam puto ut post consilium 
a Chaerea initum eo quo III, 1 et 2 Terentii sunt loco, sa- 
tis^ultis verbis inter Thaidem Parmenonemque factis, eu- 
nuchus adduceretur. 

III, 3. lam Chaerca quod consilium iniit post scenam 
perficit, paullo post Antiphoni cuidam quid sibi obtigerit re- 
fert. Quae interest scena 3. quin ex Eunucho desumpta sit 
non dubitandum. Sed haud scio an non quaedam eius pars 
Terentii sit; deducitur enim Chremes ad epulas militis ea 
tantum de causa, ut rixa oriatur inter Thaidem militemque 
praeparenturque actus quarti scena quinta et sexta. At certe 
in Menandri Eunucho nescio quo alio modo Chremes Thaidem 
convenit ab eaque Pamphilam sororem suam esse edocetur. 
Sed hoc minime ad rem. 

De duabus quae sequuntur scenis cum iam supra quid 
iudicandum sit exposuerimus, transeundum iam est ad actum 
quartum. Id addere liceat, apud Menandrum hoc loco Chae- 
ream secum loquentem iis qui spectabant quid intus gestum 
esset narrasse. Multa ex ea scena (e. c. 27 — 59) transtulisse 
Terentium non nego, plura de suo addidit; fortasse etiam 
breviorem effecisse Chaereae apud Menandrum orationem 
Qoncedas. 

Actus quarti scena prima cum praeparetur iurgium quod 
inter Thaidem militemque futurum est neqiie talis de qua 
mentio fit rixa in Eunucho ullo loco collocari possit, Colacis 
esse videtur. Quamquam militem non tam Chremeti quam 
Phaedriae aemulo invidere exspectes dona mittenti. At Chre- 
metem ^, adhibuit poeta, cum Phaedriae epulis interesse non 

liceat Deque, quocum rixetur, militis intersit. Geterum talem, 
qualis adest, hanc scenam in Golace fuisse non puto. Id 
omitto, Chremetis nec nomen nec partes Golacis fuisse eaque 
mutasse Terentium (quae quidem leviora videntur); at cum 
Menandro id propositum sit in Golace, ut grandiloquum iactan- 
temque depingeret militem, eum non praetermisisse hanc de- 
pingendi talem eum occasionem, multoque verbosiorem hanc 
fuisse scenam, fortasse rixam ipsa in scena actam esse putes. 
Apparet Terentio hanc in scena actionem, quum ad ipsam 
fabulam hanc minus pertineret, retinere non licuisse; senten- 
tias igitur e Golace transtulisse , verba ipsum finxisse eum 
puto. 

lis quae sequuntur scenis 2, 3, 4, fabula secundum Me- 
nandri Eunuchum agitur; quod a Ghaerea gestum erat, et 
Pbaedriae et Pythiae aperitur. Hoc afferam, ad IV, 4, 27 
Donatum adnotare: Haec Plauiina aunt, cum in iisdem longa 
sit disputatio; sed mire a Tereniio proferuntur ad eius exem- 
plum ei quod est plus carent Plautinis nugis. Quibus verbis 
effici mihi videtur, permultum inter se consensisse Terentii 
haec verba Plautique similem scenam. Ad qnamnam Piauti 
comoediam spectet Donatus, non satis intellegitur; neque enim, 
quae in prologo nominatur, Golacem significari apparet. Duoa 
ultimos scenae quartae versus a Terentio additos esse constat 
ut Ghremetem advenientem spectantibus adnuntiet. 

IV, 5 et 6 ex Eunucho desumptae, sed interpositum ad- 
ditumque est ipsius Terentii inventum. Ghremes enim apud 
Thaidem revertitur, ut certior fiat de Pamphilae genere ; ipse 
igitur reditus Eunuchi est Sed iam supra adnotavimus, alio 
modo, quoniam rixa militis Menandri Eunucho non insit, Ghre- 
metem Thaidem convenisse. Atque si quis Golacis esse hanc 
scenam disputet, ne in Golace quidem eam ita comparatam 
fuisse Hcet, quoniam in ea fabula de Pamphila cive libera 
aperienda nihil agitur. Transtulit igitur ex Eunucho Terentius 
nil nisi ipsam rem actam, Tbaidis cum Ghremete colloquium 
quo de Pamphila cive agitur; Ghremetis ebrietatem timorem- 
que, narrationem quae de epulis fit, Thaidis adhortationes, 
quae scenae 5 et 6 insunt, etsi permultas sententias dictaque 
e Golace mutuatus est, ipse composuisse putandus. Atque 
adeo mutasse eum in describenda Chremetis persona Donatus 
testis est adnotans ad III, S, 1 : Haec (scl. Ghremetis) persona 
apud Menandrum adolescentis rustici est. Recte adnotavit 
Grauertus, ea quae sequuntur verba: ei inconsequens oraiio 
est pertinere ad Terentium iisque significari, quae Chremes 
loquatur ad eius modi personam non quadrare. I^cteque 

censet effici Donati verbis, interesse aliquid inter Terentium 
et Menandrum; neque Tero, quid intersit, recte mihi videtur 
interpretatus I). Rusticitatem enim Menandri, qnam dicitDo- 
natus, yalere puto cum ad stultitiam quandam atque fatui- 
tatem (banc invenias eandem apud Terentium) tum simplici- 
tatem morum et quodammodo sinceritatem probitatemque, 
malam autem sententiam rusticitatis minus adesse. At Teren- 
tius hac ingenii parte neglecta timidum primo et animi de- 
missi et ignarum, tum cum satis tutum se intellegat, iactan- 
tem eum depingit. Taletn eum ut describeret, aiienum fuit 
a Menandri consilio, aptum fuit Terentii, optimeque hoc in- 
yentum ab eo ut delectationi esset ea inter Thaidemque Chre- 
metemque scena audientibus. Quam descriptionem a Terentio 
ortam esse iterum iternmque adnotando testis evasit Donatus ; 
afferri liceat eius adnotationes ad IV, 5, 10; IV, 6, 7; IV, 6, 
14; IV, 6, 16; IV, 6, 31. Quod insequenti scena Chremes 
neglegitur mirum non est; in ea enim Gnatho Thrasoque sa- 
tjs delectationi suiit 

Hoc afferre liceat, Terentium ut augeret severis inter- 
mistis sententiis vim comoediae proverbia nonnulla inseruisse. 
Quo in numero sunt IV, 6, 23 Tu qtiod cmere possis, siulium 
admiiierest, et IV, 6, 24 Malo ego noB proapicere quam (hunc) 
ulciaci accepia iniuria; iamque hoc loco addo IV, 7, 19 Om- 
nia prius experiri quam armis sapientem decei. 

IV, 7 Coiacis esse apparet sed ita a Terentio translatam, 
ut de suo addiderit quae Tbais, miles, Chremes inter se col- 
loquuntur; quamquam non dixerim ipsum eum haec invenisse, 
sed nescio cuius personae partes sententiasque quolibet loco 
actas hic eum inseruisse putaverim; certe quahs adest scena 
a Terentio composita. Ceterum de hac scena idem fere valet 
quod supra (III, 2) adnotavimus. Ut paucis singula videamus, 
priores 20 versus e Colace transtulit poeta interpositis , ut 
variorem redderet orationem, paucis a Thaide dictis. Recte 
adnotavit Benfey, in ea, quam Terentius sequeretur fabula, 
nfon Pyrrhum sed Alexandrum fuisse; Menandro enim Pyrrhum 
afferre non licuisse , quia is post Menandrum gloriam pepe- 
risset; suppositum eum esse a Terentio cum Romanis notior 
esset. Inde a v. 20. colloquium Thrasonis Chremetisque Pam- 
philam suam sororem civemque vindicantis a Terentio com- 
positum. 

*) Grauertus hoc rusticum ad domicilium pertinere vult eoque dis- 
seiitjro putat Terentium Menandrumque, quod Menander agricolam eum, 
Terentius, quamquam agros Sunii haberet, tamen plerumque pn urbe 
fuisse deseribat. 

Actus qninti priores sex scenas ex Eunucho snmptas esse 
apparet. Quihns scenis ad eum iinem perducitur fabula, ut 
paucis, quae V, 8 adnuntiat Cbaerea, scenae sextae additis 
concludi possit. Apparet scenas 7. et 8. additas esse a Te- 
rentio. ut parasitnm militemque iterum in scenam produceret 
Thrasonisque illusi stultitiam vanitatemque ostenderet. Neque 
vero omnia uno eodemque atque apud Menandrum modo agi 
puto. 

Sed antequam de hac re dicam, pauca de scholiastae er- 
rore afferre liceat. Ad V, 2, 66 adnotat: Non est addiium 
cuius /rater, utpote in re manifesta, Ex iis quae ad V, 2, 69 
adnotantur: Manifestum est, cur meretrix docta capiendorum 
iuvenum praeire velit Chaeream et in coniequendo ipsa sit tar- 
dior, VuU enim liberum sine arhitris cum puella esse coUo- 
qium et lidtum amorem, Nisi forte putamus Terentium haec 
sine causa fedsse, qui sit artifidosissimus poeta. Nam neque 
ipsa ingredilur cum Chaerea neque ingredi simul permtttii 
Phaedriam, Phaedriam Chaereae fratrem v. 66. ab eo significari 
apparet. Sed quid sibi velit hoc loco Phaedria adveniens, cui 
in scena nihil agendum sit, non satis intellegitur. Quamquam 
Donatus explicat, qua de causa Thais appropinquare fratrem 
renuntiet; ea enim re moveri Chaeream ut domum intret Pam- 
philamque conveniat. At non prodit Phaedria quasi advoca- 
tus; neque Terentii est ita tantum personas nominari ut in 
scenam non prodeant. Accedit quod domi suae eum esse 
demonstrat Parmeno msam domum exclamans V, 7, 12. Fhae- 
dria igitur, postquam IV, 4, 49 domum cum Davo intravit, 
non exiisse in scenam putandus est, antequam V, 8 a Parme- 
none arcesseretur. Non dubitandum igitur puto, quin Thais 
hoc loco, fratrem cum dicat, significet Chremetem advenien- 
tem, Chaerea oculis ad advenientem non conversis intellegat 
Phaedriam. Hoc cum scholiasta quidam minus perspexerit, 
etiam Thaidem Phaedriam significare ratus adnotavit: neque 
ipsa e. q. s. Quae cum ita sint haec verba nihili aestimanda 
delendaque puto. 

Sed quid est causae quod Thais domum intret neque nu- 
tricem in scena exspeetet, et quam ratione probabiii adduci 
putes Chaeream, ut Phaedriam fratrem advenire existimet, 
quuuro V. 52. satis perspicue Chremetem adventurum Thais 
nuntiaverit. lamque vide, quam non cohaereant quae scenae 
tertiae insunt verba 'move te oro e. q. s. usque ad exspectat 
domi' (v. 2 — 8) neque cum iis quae antecedunt neque quae 
sequuntur Pythiae verbis. Id denique moneo, quam ridicule 
Chremes Sophronam per scenam agat quamque inepte dictum 

sit iUud nutricis 'moveo\ Mutasse igitur hoc loco Terentium, 
Menandrum ita composuisse puto ut in ipsa scena praesente 
Cbaerea Sophrona a Chremete arcessita signa perspiceret atque 
Paraphilam civem esse agnosceret. Ita igitur res acta est, ut 
post Pythiae verba quae sunt ^apage te^ (V, 2,65), cum Chae- 
rea Thaisque in scena essent, Cbremes adveniret cum nutrice 
satisque longa oratione in ipsa scena de signis et agnitione 
puellae nutrix ageret, omnibus deinde illustratis cumChaerea 
et Thaide domum intraret ut etiam Pamphila civem se esse 
certior fieret, relinqueretur sola Pythias. Hanc ipsa in scena 
agnitionem omisit Terentius ea fortasse de causa, ut nimiam 
vitaret iongitudinem spatiumque haberet Thrasonem Gnatho- 
nemque iterum producendi. Eius Menandri scenae ioco inter- 
posuit V, 2, 66 usque ad finem et V, 3, 2 — 8. Minus apte 
eum fecisse iam supra adnotatum; id minime probandum, 
pauca illa Sophronae Chremetisque eum Pythiae secum collo- 
queutis sermoni immiscuisse. Namque ut omittam, Pythiam 
iilos duos advenientes videntem paucis verbis alloqui opor- 
tuisse, mirum videtur quod, quam iniit disputationem, usque 
ad verba 'supposuit nobis' perductam v. 9 virum bonum, quam- 
quam interruptam eis, quae Chremes disseruit, tamen, quasi 
nil interfuisset, persequitur. 

PauUum mutasse Terentium etiam eam fabulae partem, 
qua senex pater Phaedriae prodit, intellegas iis quae Donatus 
adnotat ad V, 5, 31 Manifestiua hoc Menander explicai, iam- 
pridem infeslum mereirici senem posi corrupium ab ea Phae- 
driam; nunc demum se inventa occasione vindicaiurum, Apud 
Menandrum igitur ipse senex in scena magis saevit; quam 
longiorem eius orationem ita vitavit Terentius ut servum de 
consilio senis referentem faceret. 

lam omnibus quae fabulae insunt difficultatibus solutis 
id tantum restabat, ut eodem fere modo, quo Andriae ultima 
scena fit, Phaedria certior fieret etiam sibi amorem prospere 
evenire. Quas ad novas res renuntiandas quem aptiorem pu- 
tes Chaerea ipso: Apud Menandrum igitur is erat exitus ut 
Chaerea domo egressus referret de sua felicitate Phaedriaeque 
quid accidisset nuntiaret. Eadem haec insunt V, 8,1— 23 omissis 
paucis Gnathonis verbis: 'Audin tu quid hic ait' V, 8, 7, et: 
'Numquid Gnatho dubitas quin ego nunc perpetuo perierim? Sine 
dubio opinor' V, 8, 13. At Terentio id agenti, ut quam ma- 
ximus personarum confiuxus in scena esset, duae illae parasiti 
militisque personae ius suum exsecutae non esse visae sunt. 
Thraso in fine actus quarti quamvis miserrime scena exces- 
serat nihil apud Thaidem consecutus; neque tamen parasiti 

ingenium atque natura satis erant descripta neque tertius fa- 
bulae nodus ita erat solutus ut satis illusus esset miles. Qua- 
propter denuo bi duo inducuntur, miles qui a Phaedria petat 
quamvis minimam Thaidis gratiam, Gnatho ut omnem assen* 
tatoris humilitatem aperiat. Quae de his duabus personis 
aguntur apparet de Golace translata, quamquam ne hoc qui* 
dem loco Terentium verbum de verbo sed sententias tantum 
ingeniique descriptiones transtulisse putaverim. 

Quo sit loco initium contaminatiouis, satis est perspi- 
cuum. Ac scena 7« quidem tota Golacis est. Pauca quin 
mutata sint non dubitandum. Namque adnotat Donatus ad 
V, 7, 4 : Hio Terentiua exprimit conmetudinem in qua ignatis 
rationea criminum et exempla euppeditani. Nam sic et eupra 
de Pyrrho, Si ex eo qiiod supra adnotavimus (IV, 2) Teren- 
tium Pyrrhum in Menandro non legisse , concludi licet, aliud 
exemplum hoc loco apud Menandrum erat. 

Scenae deinde 8. priorem usque ad v. 23. partem Eunuchi 
esse apparet, sed mutatam a Terentio; Parmeno quae inter- 
loquitur ab eo addita, nec minus interposuit quae Thraso et 
Onatho inter se loquuntur. Quae e Golace transtulit incipiunt 
y. 23. Neque vero satis artificiose poeta, postquam Phaedriam 
exsultantem gaudio depinxit, tacentem eum facit dum Thraso 
cum Gnathone coUoquitur; quis enim putaverit Phaedriam 
tam diu siluisse? Eius quod ad finem est inter Gnathonem, 
Thrasonem, Phaedriam, Ghaeream colloquii, quantum e Golace 
desumpserit quantumve de suo addiderit, non diiudicandum. 
Addidisse eum censeo fere omnia quae ad Thaidis amorem 
militi licitum pertinent, nisi forte putes, etiam in Golace mi- 
litem iactantem ab ea quam amabat deceptum esse. Pertinent 
certe ad hunc locum ea quae Donatus adnotat ad III, 1, 56: 
Hii versiculie personam militie et Gnathonis continentibus ol^ 
xovoi^ia induoitur, quod verisimile Jity facile militem ferre posse 
anieponi sibi Phaedriamy qui se semper intellexerii non amari. 
Nam si hoo tollas, aui excludendus est Phaedria aut ex dolore 
militis in hac fabula fit exitus tragicus, Recteque adnotavit 
Benfey, ab ipso Terentio, quod convenit, videri inventum, ut 
miles pecuniam Phaedriae amori praeberet 

